
„Techninė specifikacija“

NAUJOS NPB SVETAINĖS SUKŪRIMO IR PALAIKYMO PASLAUGŲ 
TECHNINĖ SPECIFIKACIJA 
(toliau – Techninė specifikacija)

1. BENDROSIOS NUOSTATOS
1.1. Esamos situacijos aprašymas – šiuo metu vyksta UAB ILTE (toliau – ILTE) transformacijos į Nacionalinį plėtros banką (toliau – NPB) procesas, kurio metu formuojamas naujas veiklos modelis, gryninamos tikslinės auditorijos, paslaugų apimtys bei kuriamos ir diegiamos naujos informacinės sistemos. Dėl vykstančių organizacinių ir technologinių pokyčių dalis NPB interneto svetainės (toliau – Interneto svetainė, Svetainė) funkcionalumų, integracijų ir turinio poreikių šiuo metu dar nėra galutinai apibrėžti ir bus detalizuojami Sutarties galiojimo laikotarpiu. Atsižvelgiant į tai perkamos ne baigtinės Svetainės sukūrimo paslaugos, o lankstus, plečiamas ir etapais vystomas Svetainės sukūrimas bei palaikymas, kuomet sukuriamas naujos NPB interneto svetainės branduolys (toliau – Svetainės branduolys) ir užtikrinama galimybė ateityje plėsti esamus, taip pat sukurti papildomus modulius, funkcionalumus, integruoti išorines sistemas, kad kuo geriau atlieptume ILTE klientų poreikius.
1.2. Pirkimo objektas – naujos NPB svetainės sukūrimo ir palaikymo paslaugos (toliau – Paslaugos), kurias sudaro:
· Naujos Svetainės branduolio sukūrimas:
· Svetainės branduolio su turinio valdymo sistema (toliau – TVS) sukūrimas;
· Svetainės branduolio testavimas, diegimas į Perkančiosios organizacijos (toliau – PO) pateiktą infrastruktūrą;
· naudotojų apmokymai, apimantys Svetainės branduolio administravimo ir TVS naudojimo įgūdžių įgijimą;
· automatizuotas duomenų perkėlimas iš esamos interneto svetainės į naujai sukurtą Svetainės branduolį, užtikrinant duomenų vientisumą, konfidencialumą ir prieinamumą;
· Vystymo paslaugos – papildomų, techninėje specifikacijoje neįvardintų, funkcionalumų, integracijų ir modulių kūrimas, taip pat esamų atnaujinimas, modifikavimas pagal PO poreikius;
· Palaikymo paslaugos;
· Garantinio aptarnavimo paslaugos, apimančios galimų klaidų ar trikdžių šalinimą Sutarties galiojimo laikotarpiu nuo Svetainės branduolio įdiegimo ir perdavimo naudojimui dienos.
1.3. Tikslinė auditorija – fiziniai asmenys nuo 18 metų ir juridiniai subjektai, suinteresuoti pasinaudoti ILTE teikiamomis paslaugomis – paskolomis, garantijomis, kompensacijomis, rizikos kapitalo galimybėmis ir kt., investuotojai.
1.4. Tikslas – sukurti modernią, saugią, patogią naudoti ir aiškios struktūros Interneto svetainę, atitinkančią ILTE vizualinio identiteto reikalavimus, kuriuos pateiks PO. Svetainės branduolyje turi būti pateikiama aiškiai struktūruota, lengvai pasiekiama ir aktuali pagrindinė informacija, taip pat užtikrinami funkcionalumai, atitinkantys šiuolaikinius technologinius standartus. Siekiama, kad Svetainės branduolys būtų informatyvus, veiktų vieno langelio principu, būtų interaktyvus, patogus įvairioms naudotojų grupėms ir sudarytų galimybes efektyviai plėsti Svetainės funkcionalumus, atsižvelgiant į kintančius UAB ILTE veiklos poreikius.
1.5. Svetainės kūrimo etapai:
· Pirmajame etape turi būti sukurtas Svetainės branduolys, užtikrinantis pagrindinių nacionalinio plėtros banko Interneto svetainės funkcijų veikimą.
· Vėlesniuose etapuose, pagal atskirus PO užsakymus, papildomi moduliai ir funkcionalumai bus kuriami ir integruojami į Svetainės branduolį, kol bus sukurta visa apimtimi veikianti nacionalinio plėtros banko Interneto svetainė.
1.6. [bookmark: _Toc230973432]Dokumente naudojamos sąvokos ir sutrumpinimai:

1 lentelė
	Eil. Nr.
	Sąvoka ar sutrumpinimas
	Paaiškinimas

	1
	Administratorius
	Perkančiosios organizacijos darbuotojas, atsakingas už informacijos Svetainėje valdymą, turinio valdymo sistemos naudotojas.

	2
	BDAR
	Bendrasis duomenų apsaugos reglamentas (angl. GDPR - General Data Protection Regulation).

	3
	CAPTCHA
	Automatizuotas testas, naudojamas kompiuteriuose ir skirtas nustatyti, ar naudotojas yra žmogus, ar ne (angl. Completely Automated Public Turing Test to tell Computers and Humans Apart). Testas naudojamas siekiant apsaugoti formas ir kitus interaktyvius elementus nuo automatizuotų užklausų.

	4
	CSV
	Failo formatas, skirtas struktūrizuotų duomenų saugojimui, kuriame duomenų reikšmės atskiriamos kableliais (angl. Comma-Separated Values).

	5
	HTML
	Hiperteksto žymėjimo kalba, naudojama pateikti turinį internete (angl. (Hyper text Markup Language).

	6
	Interneto svetainė, Svetainė
	Suprantama kaip internete pasiekiamas susijusių tinklalapių rinkinys, skirtas informacijai pateikti ar paslaugoms teikti.

	7
	IP adresas
	Kompiuterio identifikatorius kompiuterių tinkluose.

	8
	Lankytojas
	Interneto svetainės lankytojas, naudojantis interneto naršyklę.

	9
	OWASP TOP 10
	OWASP Top 10 – tai sąrašas, nurodantis dažniausiai pasitaikančias web aplikacijų saugumo spragas, padedantis kūrėjams išvengti žinomų pažeidžiamumų

	10
	PHP
	Interpretuojama programavimo kalba (angl. Hypertext Preprocessor), pritaikyta interneto svetainių kūrimui.

	11
	PO
	Perkančioji organizacija

	12
	Projektas
	Naujos NPB Svetainės branduolio sukūrimo ir įdiegimo procesas, apimantis analizę, koncepcijos ir dizaino parengimą, programavimą, testavimą, diegimą, integracijas su kitomis informacinėmis sistemomis, turinio migraciją, dokumentacijos parengimą, administratorių apmokymus, palaikymo ir garantinio aptarnavimo paslaugas. Projekto metu taip pat gali būti teikiamos Svetainės branduolio vystymo paslaugos (naujiems moduliams, funkcionalumams sukurti) pagal atskirus PO užsakymus.

	13
	Robotas
	Kompiuterio programa, automatizuotai atliekanti veiksmus, kuriuos galėtų atlikti ir su kompiuteriu dirbantis žmogus.

	14
	SEO
	Optimizavimas paieškos sistemoms (angl. Search Engine Optimisation)

	15
	Serveris
	Specialios paskirties kompiuteris ar programa (programų rinkinys), skirta kitų kompiuterių (klientų) aptarnavimui.

	16
	Sistema
	Apima visą galutinį sprendimą: TVS, Svetainę.

	17
	Slapukai
	Nedidelis dokumentas, perduodamas iš interneto svetainės(-ių) į lankytojo kompiuterio kietąjį diską, kad sistema galėtų identifikuoti lankytoją ir matyti jo veiklą.

	18
	Svetainės branduolys
	Pilnai funkcionuojanti klientams prieinama Svetainė, sukurta pagal techninėje specifikacijoje aprašytus reikalavimus, užtikrinanti techninėje specifikacijoje nurodytų funkcionalumų veikimą, turinio valdymą, naudotojų sąveiką ir techninį veikimą.

	19
	Svetainės modulis
	Savarankiškas, universalus ir pakartotinai naudojamas programinės įrangos komponentas, turintis aiškiai apibrėžtą paskirtį, savo logiką, duomenų struktūrą bei vartotojo sąsajos elementus, kurį galima įjungti, išjungti arba konfigūruoti nepriklausomai nuo kitų svetainės dalių.

	20
	Tiekėjas
	Svetainės branduolio sukūrimo, įdiegimo, Interneto svetainės priežiūros ir vystymo paslaugų teikėjas, paslaugas teikiantis pagal šią techninę specifikaciją ir Sutartį.

	21
	TVS
	Turinio valdymo sistema

	22
	TVS naudojimosi instrukcija
	Dokumentas ar jų rinkinys, kur išsamiai aprašyta, kaip naudotis Svetainės branduolio turinio valdymo sistema.

	23
	UTF-8
	Simbolių kodavimo standartas (angl. 8-bit Unicode Transformation Format).

	24
	Vilkti
	Vilkimo ir padėjimo pele funkcija (angl. drag-and-drop).

	25
	Vystymo paslaugos
	Papildomų, techninėje specifikacijoje neįvardintų, funkcionalumų, integracijų ir modulių kūrimas, taip pat Svetainės branduolyje sukurtųjų atnaujinimas, modifikavimas pagal PO poreikius.

	26
	WYSIWYG, WYSIWYG redaktorius
	„What You See Is What You Get“ akronimas (liet.: „Ką matote yra tai, ką gaunate“), kuomet turinio vaizdas rengimo metu yra labai panašus į galutinio produkto vaizdą.

	27
	UI komponentas
	UI (user interface) komponentas - pakartotinai naudojamas vartotojo sąsajos elementas arba jo dalis (pvz., mygtukas, forma, meniu, kortelė), turintis apibrėžtą išvaizdą, funkcionalumą ir elgseną.


2. [bookmark: _Toc230973433]ATITIKTIS TEISĖS AKTAMS IR STANDARTAMS
2.1. Teikiant šioje techninėje specifikacijoje nurodytas Paslaugas turi būti vadovaujamasi šiais teisės aktais:
2.1.1. Lietuvos Respublikos valstybės informacinių išteklių valdymo įstatymu;
2.1.2. Lietuvos Respublikos kibernetinio saugumo įstatymu;
2.1.3. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, ar naujomis teisės akto redakcijomis, jei tokios išleidžiamos;
2.1.4. Svetainės branduolys turi būti vystomas vadovaujantis gerosiomis saugumo praktikomis, o taip pat, atsižvelgiant į pasaulinės nepriklausomos organizacijos OWASP (angl. Open Web Application Security Project) naujausių TOP 10 išvardytų žinomų WEB pažeidžiamumų sąrašą bei OWASP teikiamas rekomendacijas (http://www.owasp.org); 
2.1.5. Saityno turinio prieinamumo gairių naujausia redakcija: https://www.w3.org/TR/WCAG22/ .
2.2. Paslaugų teikėjas, teikdamas paslaugas pagal šią techninę specifikaciją, turi įvertinti ir atsižvelgti į visus teisės aktus, paslaugų teikimo metu priimtus ir įsigaliojusius ar įsigaliosiančius, susijusius su informacinių išteklių, elektroninės informacijos saugos reglamentavimu, įskaitant, bet neapsiribojant nurodytus šioje techninėje specifikacijoje. 
2.3. Sukurtas Svetainės branduolys negali turėti OWASP TOP10 aktualiame dokumente ir ankstesnėse šio dokumento versijose nurodytų pažeidžiamumų.
3. [bookmark: _Toc230973434]NAUJOS NPB SVETAINĖS BRANDUOLIO SUKŪRIMAS
3.1. [bookmark: _Toc230973435] Bendrieji reikalavimai Svetainės branduolio sukūrimo projekto įgyvendinimui
3.1.1. Prieš kuriant Svetainės branduolio koncepciją turi būti atlikta analizė, kuri apimtų funkcinio ir techninio sprendimo detalizavimą, vartotojų scenarijų ir informacijos struktūros apibrėžimą, turinio tipų ir duomenų struktūros nustatymą, integracijų su išorinėmis sistemomis reikalavimų patikslinimą, turinio migracijos principų apibrėžimą, turinio valdymo sistemos funkcionalumų ir administravimo logikos patikslinimą, pagrindinių UX/UI principų suderinimą ir interaktyvaus prototipo parengimą. Analizės metu taip pat turi būti suderintas su PO visų modulių galutinis funkcionalumas, reikalingi laukai, parametrai ir veikimo principai.
3.1.2. Atsižvelgiant į atliktos analizės rezultatus turi būti sukurta Svetainės branduolio koncepcija bei dizainas ir sukurtas Svetainės branduolys.
3.1.3. [bookmark: _Toc230973436]Turi būti atliktas sukurto Svetainės branduolio testavimas bei diegimas į PO organizacijos pateiktą infrastruktūrą,  integravimas su kitomis PO informacinėmis sistemomis, automatizuotas duomenų perkėlimas iš esamos interneto svetainės į naujai sukurtą Svetainės branduolį, užtikrinant duomenų vientisumą, konfidencialumą ir prieinamumą.
3.1.4. [bookmark: _Toc230973437]Svetainės branduolio sukūrimo projekto įgyvendinimo metu tiekėjas privalo užtikrinti projekto valdymo įrankį (pvz., Jira, Asana ar kitą analogišką sprendimą), skirtą užduočių planavimui, terminų valdymui, statusų stebėjimui, dokumentų apsikeitimui ir komunikacijai. PO turi būti suteikta galimybė teikti užklausas, stebėti užduočių eigą, peržiūrėti terminus, statusus ir susijusią informaciją. Tiekėjas privalo suteikti PO vieną neribotą prieigą prie šio įrankio visam Svetainės branduolio sukūrimo projekto įgyvendinimo laikotarpiui. Įrankio naudojimo ir valdymo įrankio vienos licencijos kaštai turi būti įtraukti į pasiūlymo kainą.
3.1.5. [bookmark: _Toc230973438]Turi būti sukurta Svetainės branduolio dokumentacija, kurios aprašymas pateiktas Techninės specifikacijos 3.2 punkte, įvykdyti dviejų etapų naudotojų apmokymai, apimantys Svetainės branduolio administravimo ir TVS naudojimo įgūdžių įgijimą.
3.1.6. Tiekėjas turi užtikrinti palaikymo paslaugas, kurios detaliai aprašytos Techninės specifikacijos 5 dalyje,  iki sutarties galiojimo pabaigos.
3.1.7. Tiekėjas Sutarties galiojimo metu nuo Svetainės branduolio perdavimo-priėmimo dienos  turi užtikrinti garantinį aptarnavimą, kurio detalus aprašymas pateiktas Techninės specifikacijos 6 dalyje.
3.1.8. [bookmark: _Toc230973439]Tiekėjas, atsižvelgdamas į Sutarties ir šios Techninės specifikacijos reikalavimus, Sutartyje nustatytu terminu turi suderinti detalų Svetainės branduolio sukūrimo planą, kuriame turi būti įvardyta ir apibrėžta: Svetainės branduolio sukūrimo etapai, jų įgyvendinimo trukmė, numatomi rezultatai; Svetainės branduolio sukūrimo projekto valdymo struktūra, projekto dalyvių atsakomybės; Svetainės branduolio sukūrimo etapų rezultatų derinimo, tvirtinimo procedūros.
3.1.9. Svetainės branduolio sukūrimo paslaugos pagal šioje Techninėje specifikacijoje aprašytas sąlygas turi būti suteiktos Sutartyje nustatytu terminu.
3.1.10. Turi būti užtikrintas automatizuotas turinio perkėlimas iš esamos svetainės į Svetainės branduolį. Po perkėlimo administratorius turi galėti atlikti reikiamus koregavimus TVS aplinkoje, taip sumažinant rankinio darbo apimtį.
3.1.11. Paslaugų teikėjas iš esamos ILTE svetainės turės perkelti visas naujienas (įskaitant visą turinį – tekstus, nuotraukas, kt.), skelbtas nuo 2015 m. sausio 7 d. (apytikriai 2000 naujienų). Turi būti galimybė nuo pasirinktos datos naujienas archyvuoti, kad jos būtų pasiekiamos visiems Svetainės branduolio lankytojams. Naujienų perkėlimo darbai turės būti suderinti su PO Svetainės branduolio sukūrimo projekto analizės metu.
3.1.12. Svetainės branduolyje turi būti įdiegta TVS. TVS licencija neturi riboti administratorių, darbo vietų, prisijungimų skaičiaus ir turi būti palaikoma visu garantiniu priežiūros laikotarpiu.
3.1.13. Svetainės branduolys privalo būti pritaikytas stacionariems ir mobiliesiems įrenginiams, užtikrinant dinaminį navigacijos ir elementų išdėstymo prisitaikymą prie naudojamo įrenginio ekrano dydžio (angl. responsive design). 
3.1.14. Svetainės branduolys privalo užtikrinti daugiakalbę (angl. multilingual) aplinką, t.y. turi turėti galimybę jos turinį (ar jo dalį) skelbti anglų (ar kita) kalba, lankytojams sudarant galimybę pasirinkti (naudotis) Svetainės branduolio kitos kalbos versiją. Visos funkcijos ir moduliai turi veikti analogiškai tiek lietuvių, tiek kitos kalbos Svetainės branduolio versijose.
3.1.14. Tiekėjas turi užtikrinti, kad sukurtas Svetainės branduolys atitiks Europos darniojo standarto EN 301 549 „Informacinių ir ryšių technologijų produktų ir paslaugų prieinamumo reikalavimai“ 15 (aktualios versijos), įskaitant ir Pasaulinio saityno konsorciumo (W3C) parengtų Žiniatinklio turinio prieinamumo gairių WCAG 2.216 ne žemesnio nei AA atitikties lygio nuostatas arba lygiaverčio standarto reikalavimus.
3.1.15. Visų modulių galutinis funkcionalumas, reikalingi laukai ir parametrai bei veikimo principai turi būti suderinti su PO Svetainės branduolio sukūrimo veiksmų plane nustatytais terminais.
3.1.16. Svetainės branduolys turi būti sukurtas naudojant atvirojo kodo programinę įrangą. Visa sukurta programinio kodo bazė (įskaitant TVS, jos papildinius ir individualiai sukurtus sprendimus) turi būti perduota PO, suteikiant neribotas teises ją naudoti, keisti, platinti ir perduoti tretiesiems asmenims be papildomų mokesčių. Sistemoje negali būti naudojami uždaro kodo ar licencijomis apriboti komponentai, ribojantys kodo modifikavimą, diegimą ar perdavimą. Perdavimo metu tiekėjas privalo pateikti visą programinį kodą ir dokumentaciją (detalus aprašymas pateiktas Techninės specifikacijos 3.2 punkte), būtiną savarankiškam sistemos diegimui, priežiūrai ir tolesniam vystymui.
3.1.17. Tiekėjas turi perduoti PO visas teises į Svetainės branduolio dizaino elementus, sukurtus Svetainės branduolio sukūrimo projekto metu, įskaitant dizaino maketus, grafinius elementus, iliustracijas, piktogramas, animacijas, UI komponentus ir kitus vizualinius sprendimus.
3.1.18. Jei Svetainės branduolyje naudojami trečiųjų šalių šriftai, ikonų rinkiniai, nuotraukos ar kiti dizaino komponentai, tiekėjas privalo užtikrinti, kad jų licencijos leistų PO juos naudoti, keisti, perduoti tretiesiems asmenims ir tęsti naudojimą pasibaigus sutarčiai be papildomų apribojimų.
3.1.19. Sistema turi būti sukurta viena iš naujausių PHP versijų arba kita lygiaverte programavimo kalba, aprašomoji (meta) ir sąsajų informacija turi būti saugoma reliacinėje duomenų bazėje, o dokumentai, failai, multimedija, duomenys turi būti saugomi diske.
3.1.20. TVS turi būti įdiegti visi įrankiai ir užtikrintos galimybės optimaliam SEO valdymui.
3.1.21. Turi būti galimybė integruoti Svetainės branduolį su trečiųjų šalių sistemomis, naudojant trečiųjų šalių modulius.
3.1.22. Sistema turi užtikrinti galimybę naudotis saugiu HTTPS ryšiu. Pateiktą PO SSL sertifikatą diegia ir atnaujina Tiekėjas. Baigiantis SSL sertifikato galiojimo laikui, tiekėjas informuoja PO Sutartyje nurodytu terminu. 
3.1.23. Jeigu duomenų bazių valdymo sistemai bei kitai programinei įrangai, kuri yra būtina Svetainės branduolio funkcionavimui, reikalingos mokamos licencijos, jas turi pateikti Tiekėjas. Licencijų kaina turi būti įtraukiama į bendrą pasiūlymo kainą sutarties galiojimo laikotarpiui. Pasibaigus sutarčiai ar pasikeitus Tiekėjui, visos su Svetainės branduolio veikimui reikalingomis licencijomis susijusios teisės, prieigos ir administravimo informacija turi būti perduotos PO.
3.1.24. Sistemoje turi būti galimybė lauko lygmenyje patikrinti įvedamų duomenų logikos korektiškumą.
3.1.25. Turi būti numatyta apsauga nuo kenkėjiško kodo įkėlimo (pvz., apribota galimybė įkelti formatus su plėtiniais .com, .exe, .bat ir pan.) tiek Svetainės branduolyje, tiek TVS aplinkoje.
3.1.26. Sistema turi būti kuriama moduliniu (blokų) principu. Toks Sistemos realizacijos modelis turi užtikrinti Sistemos vientisumą, lankstumą, lengvas vystymo galimybes. 
3.1.27. Informacija Svetainės branduolyje turi būti koduojama UTF-8 koduote ir palaikyti įvairių kalbų simbolius.
3.1.28. Visos Svetainės branduolio funkcijos turi be priekaištų funkcionuoti ir mobiliuosiuose įrenginiuose.
3.1.29. Svetainės branduolys turi būti pilnai suderinamas su populiariausiomis interneto naršyklėmis. Palaikymas turi būti užtikrintas bent dviejų paskutinių oficialiai išleistų šių naršyklių versijų: Microsoft Edge, Mozilla Firefox, Google Chrome, Opera, Safari ar lygiavertės.
3.1.30. Sukurtame Svetainės branduolyje turi būti atliktas mobiliųjų įrenginių pritaikomumo testas naudojant vieną iš šių priemonių: Google Lighthouse arba Google PageSpeed Insights ar lygiavertės. Testas turi patvirtinti, kad puslapiai atitinka mobiliųjų naršyklių ir naudotojų sąsajos reikalavimus, o bendras rodiklių rezultatų vidurkis turi būti ≥ 90.
3.1.31. Sistema turi užtikrinti stabilų veikimą esant ne mažiau kaip 300 vienu metu viešojoje Svetainės branduolio versijoje besilankančių naudotojų apkrovai ir ne mažiau kaip 10 vienalaikių turinio redagavimo sesijų TVS aplinkoje. Viešai pasiekiamų puslapių atsidarymo laikas neturi viršyti 2 sekundžių esant įprastai apkrovai. Sistema turi būti pritaikyta didėjančiam naudotojų srautui, turinio kiekiui ir funkcionalumo plėtrai be esminių architektūrinių pakeitimų. Tiekėjas turi atlikti sistemos našumo testavimą prieš paleidimą ir pateikti testavimo rezultatus PO.
3.1.32. Tiekėjas turi parengti ir talpinti Sistemą darbinėje (testinėje) aplinkoje Svetainės branduolio sukūrimo projekto vykdymo ir garantinio aptarnavimo metu. Visi atnaujinimai, pakeitimai ir testavimai turi būti atliekami darbinėje aplinkoje ir PO patvirtinus perkeliami į PO serverius.
3.1.33. Svetainės branduolyje negali būti nuorodos į Tiekėjo interneto svetainę bei kitos Tiekėjo reklamos.
3.1.34. Tiekėjas negali naudoti PO logotipo ar kito identifikuojančio elemento be PO sutikimo.

3.2.1. Tiekėjo parengti dokumentai turi būti perduodami PO:
3.2.1.1. Techninė dokumentacija – aprašas, kuriame turi būti nurodyta Projekto architektūra, naudotos technologijos, komponentai, integracijos su kitomis sistemomis, duomenų struktūra ir kiti techniniai sprendimai, reikalingi sistemos supratimui, priežiūrai ir tolesniam vystymui.
3.2.1.2. Naudotojo (administratoriaus) dokumentacija – Projekto administravimo ir turinio valdymo instrukcija, apimanti pagrindines funkcijas, turinio kūrimo ir redagavimo veiksmus, vartotojų teisių valdymą bei kitus praktinio naudojimo aspektus.
3.2.1.3. Pakeitimų (versijų) žurnalas – dokumentas ar elektroninis registras, kuriame fiksuojami Projekto atnaujinimai, klaidų taisymai, funkcionalumo papildymai bei versijų numeriai.
3.2.1.4. Duomenų migravimo dokumentacija (detalus aprašymas Techninės specifikacijos 3.7 punkte).
3.2.1.5 Diegimo dokumentacija (Detalus aprašymas Techninės specifikacijos 3.8 punkte).
3.2.2. Dokumentacija turi būti pateikta lietuvių kalba, skaitmeniniu formatu (PDF arba DOCX). 
3.2.3. Dokumentacija turi būti atnaujinama viso Projekto įgyvendinimo laikotarpiu, jei atliekami esminiai pakeitimai, turintys įtakos sistemos veikimui ar naudojimui. 
[bookmark: _Toc230973441]3.3. Reikalavimai turinio valdymo sistemai (TVS)
[bookmark: _Toc230973442]3.3.1. Bendrieji TVS reikalavimai
3.3.1.1. Darbas su TVS turi būti lengvai suprantamas asmenims, neturintiems programavimo patirties, nereikalauti specialių techninių žinių. Vartotojo sąsaja, valdymo elementai, informacijos pateikimas turi būti orientuotas į atliekamus veiksmus ir pagelbėti susiorientuoti sistemoje bei išlaikyti vientisumą visuose moduliuose.
3.3.1.2. Sukuriamoje TVS turi būti užtikrintas kokybiškas, be klaidų ir iškraipymų veikimas, nepriklausomai nuo administratoriaus naudojamos operacinės sistemos (pvz., Windows, Linux, Unix ar lygiavertės). Sistemos palaikomos naršyklės – bent dvi paskutinės stabilios kiekvienos naršyklės versijos bei jų dar remiama versija. Šis reikalavimas apima tokias pagrindines naršykles: Microsoft Edge, Mozilla Firefox, Google Chrome, Opera, Safari ar lygiavertės.
3.3.1.3. Tiekėjas privalo užtikrinti, kad Svetainės branduolys veiktų su šių naršyklių stabiliausiomis versijomis ir, kad prieš priėmimą būtų atliktas testavimas bent dviem paskutinėmis versijomis.
3.3.1.4.TVS turi būti pritaikyta valdymui iš mobilių įrenginių nepriklausomai nuo platformos (iOS, Android, Windows ar lygiavertės).
3.3.1.5. TVS neturi riboti vartotojų, darbo vietų, prisijungimų skaičiaus. TVS turi palaikyti daugelį administratorių vienu metu: keli nepriklausomi naudotojai turi turėti galimybę vienu metu kurti turinį, tuo pat metu visi Svetainės branduolio lankytojai turi turėti galimybę jį pasiekti. Administratoriai realiu laiku turi matyti, ar nėra redaguojamas tas pats turinys tuo pačiu metu.
3.3.1.6. Sistemoje turi būti kaupiamos visos Svetainės branduolyje pateikiamos nuotraukos, dokumentai, vaizdo įrašai, animacijos, garsiniai ir kitokie Svetainės branduolyje naudojami failai. Informacija turi būti saugoma sugrupuota, administratoriui turi būti galimybė atlikti paiešką ir peržiūrėti surastą medžiagą, ją tvarkyti (keisti matmenis, meta duomenis, perkelti, pašalinti, pakeisti ir pan.).
3.3.1.7. Sistema turi užtikrinti kiekvieno nedalomo informacijos vieneto – objekto (pvz.: struktūros elemento, naujienos) – funkcijas, kurios leistų objektą padaryti nematomą (objektas nerodomas meniu dalyje ar sąrašuose, bet pasiekiamas naudojant paiešką ar nuorodas), neaktyvų (objektas nerodomas meniu dalyje ar sąrašuose ir nepasiekiamas naudojant paiešką ar nuorodas).
3.3.1.8. TVS neturi riboti, kiek kartų tam tikri moduliai bus panaudoti, t. y. Svetainės branduolyje turi būti galima naudoti neribotą kiekį teksto tinklalapių, sąrašo tinklalapių ar pan.
3.3.1.9. Bet kuris Svetainės branduolyje naudojamas modulis (blokas) turi būti savarankiškas funkcionalumo vienetas, kuris gali būti panaudotas bet kuriame Svetainės branduolio tinklalapyje ir bet kurioje jo dalyje, neribojant jų skaičiaus. Modulis suprantamas kaip atskiras elementas, atliekantis specifinę funkciją ir negali būti traktuojamas kaip visas puslapis ar kita sudėtinga struktūra.
3.3.1.10. Turi būti sudaryta galimybė TVS aplinkoje vienu mygtuko paspaudimu dubliuoti esamus puslapius kartu su jų turiniu, struktūra, blokų išdėstymu, nustatymais ir meta informacija, kad TVS administratoriai galėtų greitai kurti naujus puslapius pagal esamus šablonus, koreguojant informaciją pagal konkretų atvejį.
3.3.1.11. Turi būti sudaryta galimybė peržiūrėti sukurtą puslapį atskirame naršyklės lange puslapio dar nepublikavus. 
3.3.1.12. Visur (pvz., naujienose, galerijose ir kt.), kur naudojamas paveiksliukų įterpimas, turi būti naudojamas automatinis nuotraukų sumažinimas ir/ar apkirpimas pritaikant prie numatyto dizaino. Administratorius taip pat turi galėti pasinaudoti įrankiu iškirpti tik norimą paveiksliuko vietą.
3.3.1.13. Kiekvieno puslapio antraštė turi būti kuriama automatiškai pagal puslapio pavadinimą. Interneto naršyklės adresų juostoje (URL) atvaizduojamos Svetainės branduolio nuorodos turi būti unikalios, trumpos, aiškios ir formuojamos iš prasminių žodžių bei jų junginių, atskirtų brūkšneliais; URL negali būti sudaromi iš atsitiktinių simbolių, raidžių ar skaičių sekų. TVS turi automatiškai generuoti URL pagal puslapio vietą Svetainės branduolio struktūroje. Perkėlus puslapį į kitą Svetainės branduolio struktūros vietą ar pakeitus Svetainės branduolio struktūrą, URL turi būti automatiškai atnaujinamas, o ankstesnis URL adresas turi išlikti veikiantis automatinio peradresavimo būdu, nereikalaujant papildomų administratoriaus veiksmų. Visos vidinės ir išorinės nuorodos į tokį puslapį turi išlikti veikiančios.
3.3.1.14. Turi būti galimybė rankiniu būdu koreguoti URL administravimo sąsajoje.
3.3.1.15. TVS turi turėti automatinį informacijos archyvavimą (turinio versijavimą), kuris užtikrina Svetainės branduolio atstatymą iš rezervinių kopijų sąrašo. Rezervinės kopijos turi būti daromos ne rečiau nei kiekvieną naktį ir saugomos ne trumpiau nei 3 mėnesius.
3.3.1.16. Turi būti galimybė valdyti skirtingas Svetainės branduolio kalbų versijas. Būtinos Svetainės branduolio kalbų versijos: lietuvių, anglų.
3.3.1.17. TVS turi būti lengvai pritaikoma, vystoma naujiems poreikiams – esant reikalui praplečiama, patobulinama papildomais moduliais, funkcionalumais.
3.3.1.18. Pagrindinio tinklalapio titulinis skydelis (angl. hero section) kaip ir likusi titulinio puslapio dalis turi būti pilnai valdomas per TVS, suteikiant galimybę keisti tekstą, vaizdinę medžiagą, pridėti arba pašalinti mygtukus, keisti jų nuorodas, išdėstymą, kt.
3.3.1.19. TVS administratoriui turi būti suteikta galimybė pasirinkti vidiniuose tinklalapiuose rodyti paskutinio informacijos atnaujinimo datą. Datos rodyti nereikia sąrašiniuose ar įvairių funkcinių formų (skaičiuoklės, užklausų formos, apklausos ir pan.) puslapiuose.

3.3.2.1. TVS turi būti galimybė valdyti, keisti Svetainės branduolio struktūrą: kurti, šalinti meniu punktus, padaryti tinklalapius nematomus ir/ar nepasiekiamus Svetainės branduolio lankytojams; galimybė redaguoti, keisti tiek Svetainės branduolio pirmąjį puslapį, tiek pagal hierarchiją žemesnio lygmens Svetainės branduolio puslapius.
3.3.2.2. Turi būti galimybė perkelti visą struktūros šaką ar vieną elementą į kitą struktūros vietą vilkimo būdu. Atlikus perkėlimo veiksmą visos nuorodos į tinklalapį turi išlikti veikiančios.
3.3.2.3. Struktūros valdymas turi būti intuityvus ir paprastas, t. y. turi būti galimybė vieno paspaudimo pagalba padaryti struktūros elementą-tinklalapį nematomą ar nepasiekiamą lankytojams.
3.3.2.4. Svetainės branduolio struktūros atvaizdavimas turi veikti dinamiškai, t. y. turi būti galimybė paspaudus peržiūrėti submeniu punktus, suskleisti ir išskleisti struktūrą.
3.3.2.5. Struktūroje prie kiekvieno struktūros elemento turi būti pateikiama ne mažiau kaip: pavadinimas, puslapis rodomas ar slepiamas, aktyvus ar neaktyvus, naudojamas modulis, tinklalapis viešas ar su ribota prieiga (pvz., prieinamas tik registruotiems vartotojams), kiti požymiai, suderinti analizės etape.
3.3.2.6. Turi būti galimybė keisti tinklalapių nustatymus, tinklalapius peržiūrėti atskirame naršyklės lange, valdyti Svetainės branduolio lankytojų ir TVS administratorių teises į konkretų tinklalapį.

[bookmark: _Toc230973445]3.3.3.1. TVS turi sudaryti galimybę kiekvienam tinklalapiui atskirai valdyti šiuos parametrus: tinklalapio pavadinimą, lango antraštės pavadinimą (HTML „Title“ žymė), nuorodos adresą, meniu pavadinimą (gali skirtis nuo tinklalapio pavadinimo), aprašymą (HTML „meta Description“ žymė), raktažodžius, open Graph duomenis (pavadinimas, aprašymas, vaizdas), canonical žymas, kitas pažangias SEO žymes, priskirtas konkrečiam tinklalapiui.
3.3.3.2. Svetainės branduolyje turi būti įdiegta galimybė automatiškai generuoti ir/ar paveldėti meta duomenis iš aukštesnio lygmens turinio struktūros, su galimybe juos rankiniu būdu koreguoti.
3.3.3.3. TVS turi automatiškai generuoti Svetainės branduolio žemėlapį XML formatu (sitemap.xml) ir jį atnaujinti kiekvieną kartą pakeitus turinį.
3.3.3.4. Sistemoje turi būti sudaryta galimybė redaguoti robots.txt failą per TVS administravimo sąsają.
3.3.3.5. TVS turi sudaryti galimybę administratoriui savarankiškai kurti, redaguoti ir trinti peradresavimus (301/302), įskaitant masinio importo funkciją (CSV formatas).
3.3.3.6. TVS turi leisti užregistruoti Svetainės branduolį „Google Search Console“ ar lygiavertėje sistemoje.
3.3.3.7. Svetainės branduolyje turi būti realizuotas Schema.org struktūrizuotų duomenų palaikymas (JSON-LD formatu), užtikrinant galimybę juos taikyti svarbiausioms Svetainės branduolio turinio kategorijoms (pvz., organizacija, straipsniai, renginiai, duomenų sąrašai).
3.3.3.8. Daugiakalbiame Svetainės branduolyje (lietuvių ir anglų versijos) turi būti automatiškai generuojamos tinkamos hreflang žymės visoms kalbinėms tinklalapių versijoms.
3.3.3.9. TVS turi sudaryti galimybę identifikuoti pagrindines technines SEO klaidas (pvz., dubliuojami arba trūkstami meta duomenys, neveikiančios nuorodos) ir jas atvaizduoti administravimo sąsajoje.
3.3.3.10. Tiekėjas privalo užtikrinti tinkamą Svetainės branduolio SEO paruošimą prieš jos paleidimą gamybinėje aplinkoje. Teikėjas privalo atlikti išsamų SEO testavimą ir pateikti dokumentuotus įrodymus PO, kad Svetainės branduolys yra tinkamai optimizuotas paieškos sistemoms.
3.3.3.11. Tiekėjas, sukūręs Svetainės branduolį ir perkėlęs turinį iš esamos svetainės, privalo užtikrinti, kad visos esamos Google paieškos sistemoje indeksuotos nuorodos iš esamos svetainės būtų nukreiptos į naujas atitinkamo turinio nuorodas Svetainės branduolyje. Šiam tikslui turi būti sukurti ir įdiegti 301 tipo nukreipimai.
[bookmark: _Toc230973446]3.3.4. WYSIWYG redaktorius
3.3.4.1. Teksto redaktoriaus redagavimo aplinka turi būti artima Microsoft Word ar lygiaverčių programų aplinkai.
3.3.4.2. Informacija turi būti lengvai perkeliama iš Microsoft Word, Microsoft Excel ar lygiaverčių programų (taip pat naudojant standartines operacinės sistemos kopijavimo ir įkelties funkcijas).
3.3.4.3. Turi būti papildoma galimybė pašalinti visus ankstesnius dokumentų tekstų formato nustatymus.
3.3.4.4. Turi būti realizuotos teksto formavimo funkcijos: kursyvas, paryškintas, pabrauktas, perbrauktas. Taip pat turi būti realizuoti ir skirtingi antraščių lygiai.
3.3.4.5. Turi būti galimybė keisti teksto lygiavimą: lygiuoti dešinėje, lygiuoti kairėje, centruoti, išplėsti per visą plotį.
3.3.4.6. Turi būti galimybė keisti teksto šriftą, dydį, spalvą, foną.
3.3.4.7. Turi būti galimybė keisti tarpus tarp eilučių, raidžių ir kitų įterptų objektų.
3.3.4.8.  Turi būti realizuota galimybė pritaikyti ir keisti ženklinimą, kurti teksto sąrašus numeruojant ar žymint simboliais.
3.3.4.9. Turi būti galimybė įterpti citatą, kuri tekste būtų akcentuojama vizualinėmis priemonėmis.
3.3.4.10. Elementams (tekstui, paveiksliukams, nuorodoms, lentelėms ir pan.) turi būti galimybė pritaikyti patvirtintus bazinio dizaino stilius. 
3.3.4.11. Turi būti lentelių kūrimo, jų redagavimo ir lentelės bei jos langelių formatavimo funkcijos. Turi būti numatyti keli lentelių atvaizdavimo stiliai, kurie turi būti suderinti su PO analizės metu.
3.3.4.12. Turi būti galimybė kurti įvairias nuorodas (į kitą tinklalapį, dokumentą, kitą svetainę, el. pašto adresą, tel. nr., kt.) Kuriant nuorodas į dokumentą turi būti galimybė pasirinkti, ar nuorodą rodyti su dokumento ikonėle, ar be jos. Kuriant nuorodą į dokumentą ar kitą vidinį tinklalapį turi būti galimybė atlikti paiešką ir greitai atrasti reikiamą šaltinį. Taip pat turi būti galimybė pasirinkti, kur bus vaizduojamas per nuorodą prieinamas turinys (tame pačiame puslapyje, naujame puslapyje, iššokančiame (angl. pop-up) lange).
3.3.4.13. Turi būti įgyvendintas paveikslėlių įkėlimas į tekstą, naudojant paveikslėlių paieškos-naršymo langą administratoriaus lokaliame diske. Turi būti realizuota jau patalpintų serveryje ir panaudotų kitose vietose paveikslėlių paieška. Talpinant paveiksliuką turi būti galimybė administratoriui pridėti meta informaciją, raktinius žodžius. Galimi paveiksliukų formatai: JPEG / JPG, PNG, GIF, SVG, WEBP, JIFF, AVIF, BMP ir kiti saugūs formatai.
3.3.4.14. Turi būti galimybė formatuoti įkeltą paveiksliuką, atliekant:
· lygiavimo keitimus;
· turi būti galimybė atlikti paveiksliuko matmenų (proporcingas matmenų keitimas, paveiksliuko apkirpimas nurodžius matmenis) keitimą naudojant TVS funkcijas. Apkirptas paveiksliukas išsaugomas kaip kopija, paliekant originalą;
· apvado keitimus;
· teksto atstumų nuo paveiksliuko nustatymą;
· paveikslėlio komentaro suteikimą, kuris būtų matomas tinklalapio peržiūros režime, užvedus ant paveikslėlio pelytės indikatorių;
· paveikslėlio aprašo suteikimą, kuris lankytojams būtų matomas po paveikslėliu. Turi būti galimybė TVS aplinkoje konkrečiais atvejais nustatyti, ar aprašo po paveikslėliu reikia.
3.3.4.15. Turi būti sukurta funkcija, leidžianti lankytojui paspaudus kairįjį pelės klavišą paveikslėlį padidinti. Administratorius turi galėti konkrečiu atveju TVS aplinkoje nustatyti, ar tokią funkciją aktyvuoti. 
3.3.4.16. Teksto redaktoriuje turi būti galimybė tiesiogiai redaguoti HTML kodą.
3.3.4.17. Turi būti galimybė įterpti multimedijos (vaizdo, garso) failus iš administratoriaus kietojo disko arba išorinių šaltinių (pvz. Youtube.com, Vimeo.com).
3.3.4.18. Turi būti galimybė sugeneruoti peržiūros nuorodą (angl. preview link), leidžiančią peržiūrėti turinį dar prieš viešinimą. Peržiūros nuoroda turi būti unikali, prieinama tik turinį peržiūrintiems naudotojams ir negali būti indeksuojama paieškos sistemų.
3.3.4.19. Turi būti realizuota vilkimo funkcija keičiant išdėstymą, perkeliant paveikslėlius ar kitus elementus į kitą vietą.
3.3.4.20. Turi būti sukurta funkcija išskirti turinį kaip itin svarbų, šalia kurio Svetainės branduolyje atsirastų svarbumą žyminti ikonėlė (pvz., šauktukas ar kt.) ar kitas grafinis sprendimas.
3.3.4.21. Turi būti sukurta funkcija parinkti nuorodos tipą:
· paprasta nuoroda – įprasta nuoroda (rodomas pabrauktas nuorodos tekstas);
· dokumento nuoroda – nuoroda, kuri nuorodos teksto pradžioje turi aktualią dokumento ikonėlę (doc, pdf, exl);
· nukreipimas į kitą interneto svetainę – nuoroda, kuri nuorodos teksto pradžioje turi nukreipimo į kitą šaltinį ikonėlę;
· mygtukas – mygtukas su nuoroda.
TVS privalo turėti galimybę nuorodoms pritaikyti stiliaus keitimą užvedus pelyte (angl. hover efect), pagalbines užuominas (angl. tooltips).
3.3.4.22. TVS turi sudaryti galimybę bet kuriame puslapyje ir bet kuriame modulyje esančias nuorodas susieti su konkrečia vieta tame pačiame puslapyje (angl. anchor link), leidžiant nukreipti lankytoją į pasirinktą turinio bloką, antraštę ar kitą konkrečia vietą puslapio viduje neperkraunant paties puslapio.
3.3.4.23. Redaktorius turi palaikyti versijavimą. Atlikus turinio redagavimą, TVS turi automatiškai  išsaugoti senesnę versiją. Turi būti galima peržiūrėti ir įkelti senesnes turinio versijas. Versijos turi būti saugomos mėnesį, o praėjus šiam laikotarpiui, jos turi būti automatiškai ištrinamos. TVS turi fiksuoti ir pateikti, kas ir kada redagavo turinį, kuri versija yra išpublikuota. Redaguojant puslapį, administratorius prieš publikuodamas turinį gali peržiūrėti, kaip puslapis po pakeitimų bus atvaizduojamas interneto naršyklėje.
[bookmark: _Toc230973447]3.3.5. Paieškos rezultatų statistika
3.3.5.1. TVS turi būti kaupiama ir pateikiama visa lankytojų Svetainės branduolyje atliktų paieškų informacija: kokios informacijos lankytojas ieškojo, ar buvo gauti rezultatai.
3.3.5.2. Vienodi paieškos raktažodžiai turi būti sugrupuoti.
3.3.5.3. Turi būti pateikiama, kokias dažniausiai paieškas atlieka lankytojai, kokias paieškas atliekant lankytojas neranda informacijos.
3.3.5.4. Visi kaupiami duomenys turi būti išskirstyti pagal tai, kokioje Svetainės branduolio kalbos versijoje lankytojas atliko paiešką.
[bookmark: _Toc230973448]3.3.6. Saugumo valdymas
3.3.6.1. Patekimas į TVS turi būti realizuotas, naudojant vartotoją vardą, slaptažodį ir antrą faktorių (pvz. Google Authenticator vienkartinis kodas, vienkartinis kodas siunčiamas el.paštu, sms kodas ar pan.).
3.3.6.2. Turi būti įdiegta galimybė, leidžianti apriboti prieigą prie TVS administravimo dalies ir Svetainės branduolio, naudojant tinklo IP adresų šablonus. Juos valdyti ir koreguoti nustatant draudimus ir leidimus prisijungimams (pvz., nurodant 123.*.*.* bus draudžiama arba leidžiama prieiga tiems, kurie jungiasi iš šio potinklio).
3.3.6.3. Turi būti galimybė blokuoti Svetainės branduolio lankytojus, naudojant tinklo IP adresų šablonus. 
3.3.6.4. TVS sistema turi turėti apsaugą nuo XSS, SQL injection tipo atakų, slaptažodžiai duomenų bazėje saugomi ne atviru tekstu, bet šifruotai. Turi būti įdiegta įkeliamų failų kompleksinė validacija (dokumento topas, plėtinys ir pan.)
3.3.6.5. Turi būti realizuotas stiprių slaptažodžių sudarymo mechanizmas. Administratorius turi turėti galimybę keisti reikalavimus naudotojų slaptažodžiams (nustatyti, koks bus reikalaujamas slaptažodžio ilgis, kokie turi būti naudojami specialūs simboliai, didžiosios/mažosios raidės, skaičiai ir pan.).
3.3.6.6. TVS sistema turi užtikrinti saugomų duomenų bei darbo sesijos su sistema saugumą, t.y. turi būti eliminuota arba kiek įmanoma sumažinta galimybė sutrikdyti sistemos darbą arba duomenų korektiškumą, nesankcionuotai prisijungus prie sistemos.
3.3.6.7. Administratorius turi galėti nustatyti, kiek laiko galioja slaptažodžiai. Praėjus nustatytam laikui, prisijungęs administratorius privalo jį pasikeisti į naują saugų slaptažodį, atitinkantį nustatytus saugumo parametrus.
[bookmark: _Toc230973449]3.3.7. Įvykių istorija
3.3.7.1. TVS turi būti registruojama administratorių darytų veiksmų istorija (prisijungimai, atsijungimai, turinio redagavimai, šalinimai, vartotojų sukūrimai, veiksmai sistemoje, darantys įtaką sistemos stabilumui, saugumui ar funkcionalumui ir pan.) ir generuojamos ataskaitos CSV, Excel ar kitu standartiniu formatu. Taip pat turi būti pateikiamas sistemos klaidų registras.
3.3.7.2.  Administratorius turi galėti gauti informaciją, iš kokio IP adreso jungėsi naudotojas ir kokius veiksmus jis atliko sistemoje.
3.3.7.3. Veiksmų istorijos ataskaitose turi būti realizuota lanksti paieška pagal įvairius parametrus: datą, vartotojų grupes, vartotojus, administratorius, IP adresus, modulius, veiksmus, prisijungimus, ir t.t.).
[bookmark: _Toc230973450]3.3.8. Administratorių valdymas
3.3.8.1. Turi būti realizuota aiški ir suprantama teisių sistema. Turi būti galimybė priskirti naudotojus grupėms. Naudotojų skaičius neturi būti ribojamas.
3.3.8.2. Grupės turi būti skirstomos į administratorių ir lankytojų. Grupių skaičius neturi būti ribojamas.
3.3.8.3. Turi būti galimybė nustatyti, kokius tinklalapius, Svetainės branduolio dalis, modulius, kalbas galės valdyti skirtingų lygių administratoriai.
3.3.8.4. Turi būti galimybė apriboti administratoriams teises (redagavimo, šalinimo, kūrimo, nustatymų keitimo).
[bookmark: _Toc230973451]3.3.9. Nerasti tinklalapiai
3.3.9.1. Visos užklausos (nuorodos), kurių metu lankytojas pateko į nesamus puslapius (gauti 404 klaidos pranešimai), turi būti saugomos sistemoje ir pateikiamos TVS.
3.3.9.2. Kiekvienas toks įrašas turi saugoti šią informaciją: nuoroda, į kurią buvo kreiptasi; kreipimosi data ir laikas; lankytojo naršyklės informacija; lankytojo IP adresas; šaltinis, iš kur buvo kreiptasi (kur buvo patalpinta nekorektiška nuoroda).
3.3.9.3. Visos sukauptos neveikiančios nuorodos turi būti sugrupuotos: jei kelis kartus buvo kreiptasi į tą pačią nuorodą, turi būti rodomas vienas įrašas. Turi būti galimybė peržiūrėti to įrašo detalią informaciją: visi šaltiniai, iš kur buvo kreiptasi į tą nuorodą, kiek kartų ir kt.
3.3.9.4. Administratorius turi galėti patogiai išspręsti problemą:
· jei patalpintos neteisingos nuorodos šaltinis yra pagal šią techninę specifikaciją sukurtas www.ilte.lt Svetainės branduolys, tuomet turi būti galimybė vienu paspaudimu pereiti į šaltinio redagavimo vietą (pvz.: naujieną, tinklapį ar kt.) ir pataisyti nuorodą;
· jei patalpintos neteisingos nuorodos šaltinis yra kita interneto svetainė, administratorius turi turėti galimybę nueiti tiesiai į tą kito šaltinio vietą, kurioje yra pateikiama neteisinga nuoroda.
3.3.9.5. Turi būti galimybė pašalinti išsaugotus įrašus.
3.3.9.6. Turi būti galimybė eksportuoti neveikiančių nuorodų sąrašą CSV, Excel ar kitu standartiniu formatu.
[bookmark: _Toc230973452]3.3.10. Paieška administravimo aplinkoje
3.3.10.1. TVS administravimo aplinkoje turi veikti paieška, kuri turi būti aiškiai visą laiką matoma prisijungus administratoriams.
3.3.10.2. Paieška turi turėti automatinio žodžio ar frazės nuspėjimo funkciją.
3.3.10.3. Paieškos rezultatuose turi būti pateikiamos greitosios funkcijos:
· administratoriaus nukreipimas tiesiai į rasto elemento nustatymus; 
· administratoriaus nukreipimas tiesiai į rasto elemento redagavimą;
· administratoriaus nukreipimas tiesiai į rasto elemento teisių valdymą;
· galimybė vienu paspaudimu pakeisti elemento būsenas (matomas/nematomas, aktyvus/neaktyvus). 
3.3.10.4. Paieška turi ieškoti visų elementų visuose naudojamuose tekstuose: pavadinimuose, aprašymuose, raktiniuose žodžiuose ir t.t.
[bookmark: _Toc230973453]3.3.11. Nustatymai
[bookmark: _Toc230973454]3.3.11.1. Administratorius turi galėti keisti Svetainės branduolio ir turinio valdymo sistemos nustatymus:
· įkeliamų nuotraukų didžiausią saugomą dydį. Pvz., nurodyti, kad visos saugomos nuotraukos turi būti ne didesnės kaip 1000x800 px, tokiu būdu visos įkeliamos nuotraukos turi būti sumažinamos iki nustatyto dydžio ir originalas automatiškai pašalinamas.
· informaciją sisteminiams tinklalapiams, kurie rodomi, kai lankytojas kreipiasi į nuorodą, kuri yra neveikianti ar informacija buvo pašalinta („Tinklapis nerastas“), ir sisteminiams tinklalapiams, kurie rodomi, kai lankytojas bando pasiekti turinį, prie kurio jam yra uždrausta prieiga („Prieiga uždrausta“).
3.3.11.2. Turi būti realizuotas Svetainės branduolyje naudojamų sisteminių žodžių (pvz.: spausdinti, paieška, pirmyn, ieškoti, filtras, žiūrėti, daugiau ir kt.) valdymas ir vertimas į kitas kalbas. Administratorius naudodamas TVS įrankius turi galėti atlikti paiešką, filtruoti kurių vertimų trūksta. Vertimai turi būti administruojami įvedant tekstą arba WYSIWYG redaktoriaus pagalba.
[bookmark: _Toc230973455]3.4. Reikalavimai Svetainės branduoliui
[bookmark: _Toc230973456]3.4.1. Bendrieji reikalavimai
3.4.1.1. Svetainės branduolyje naudojamose formose, kur lankytojas gali įvesti bet kokio pobūdžio informaciją, turi būti įdiegta CAPTCHA tipo apsauga nuo automatizuotų robotų. Priimtini sprendimai: reCAPTCHA v2/v3, hCaptcha arba kiti lygiaverčiai mechanizmai.
3.4.1.2.  Visos funkcijos ir moduliai turi veikti analogiškai visose Svetainės branduolio kalbų versijose.
3.4.1.3.  Turi būti galimybė tinklalapio informaciją atsispausdinti ir rekomenduoti (nusiųsti el. paštu) kitam vartotojui (lankytojui).
3.4.1.4.  Vidiniuose tinklalapiuose turi būti atvaizduojama tinklalapio kelio eilutė (angl. breadcrumb).
3.4.1.5. Tiekėjas privalo pateikti naudojamų komponentų sąrašą (SBOM), užtikrinti trečiųjų šalių įskiepių/servisų saugos vertinimą (CVE stebėsena, versijų atnaujinimai), sutartinę pareigą pranešti apie pažeidžiamumą/incidentą ne vėliau kaip per 24 val. Visi perduodami duomenys į išorines paslaugas (pvz., naujienlaiškių tiekėjas, SMS, analitika) – šifruoti, su griežtais prieigos valdymo ir saugojimo terminais.
[bookmark: _Hlk216426168]3.4.1.6. Svetainės branduolyje turi būti galimybė įdiegti neribotą kiekį išorinių įskiepių ir integracijų, tokių kaip:
· lankomumo statistika ir analitika (pvz., Google Analytics, Meta Pixel);
· naujienlaiškių prenumerata (pvz., MailerLite)
· realaus laiko pokalbiai (pvz., Genesys);
· saugumo mechanizmai (pvz., reCAPTCHA),
· kita.
[bookmark: _Toc230973457]3.4.2. Dizainas
3.4.2.1. Svetainės branduolio dizaino koncepcija turi būti kuriama kartu su PO, įvertinant ir atsižvelgiant į jos pastabas.
3.4.2.2. Dizainas turi būti pritaikytas įvairių tipų įrenginiams (angl. responsive design): standartinei (angl. desktop), planšečių (angl. tablet) bei mobiliųjų įrenginių (angl. mobile) versijoms. Planšečių versija gali būti pritaikoma programuojant, užtikrinant patogų naudojimą, korektišką elementų išdėstymą ir pilną funkcionalumą skirtingose ekrano rezoliucijose.
3.4.2.3. Svetainės branduolio dizainas turi atitikti šiandienines tendencijas, naudojamas technines galimybes, orientuotas į vartotojo naršymo įpročius ir vartotojo sąsajos patogumą. 
3.4.2.4. Svetainės branduolio dizainas turi būti orientuotas į Projekto tikslinius naudotojus, jų įpročius, naudojamas technologijas.
3.4.2.5 Svetainės branduolio dizainas turi būti unikalus ir vientisas (atskiros Svetainės branduolio dalys neturi išsiskirti iš bendros Svetainės branduolio dizaino koncepcijos) ir lengvai suprantamas vartotojui.
3.4.2.6. Svetainės branduolio išdėstymas ir informacijos pateikimas turi būti kuriamas pagal vartotojo sąsajos gerąsias praktikas, atsižvelgiant į goodui.org rekomendacijas.
3.4.2.7. Tiekėjas turi pateikti ir pagrįsti ne mažiau kaip dvi skirtingas dizaino koncepcijas. Susiderinus ir PO pasirinkus bei patvirtinus Svetainės branduolio dizaino koncepciją, tiekėjas turi sukurti visų tinklalapių šablonų (titulinis tinklalapis, vidinis tinklalapis, paieškos rezultatai, naujienos, įvairūs informacijos pateikimo blokai ir kt.), ikonų, siunčiamų elektroninių laiškų (pvz.: slaptažodžio priminimas, registracijos patvirtinimas ir pan.) dizainus.
3.4.2.8. Kuriant dizainą, turi būti pateikti ir mobiliosios versijos maketai (pagrindinių dalių: titulinio tinklalapio, vidinio tinklalapio, paieškos rezultatai, naujienos).
3.4.2.9.  PO pateiks nuotraukas, kurias būtų galima naudoti kuriant Svetainės branduolio dizainą.
3.4.2.10. PO pateiks prekės ženklo vadovą (angl. brandbook), pagal kurį turės būti kuriamas Svetainės branduolio dizainas.
3.4.2.11. Svetainės branduolio turinio architektūra turi būti suderinta Svetainės branduolio sukūrimo projekto analizės metu. Tiekėjas pagal analizės rezultatus turi pasiūlyti turinio architektūros sprendimą, kuris turi atsispindėti siūlomuose dizainuose pateikiant konkrečius meniu punktų pavadinimus (ne testinius „Lorem ipsum“ įrašus).
3.4.2.12. Svetainės branduolio viršuje turės būti du logotipai: ILTE ir Europos Sąjungos struktūrinių ir investicinių fondų. Pagal keliamus reikalavimus, logotipai turi būti lygiaverčiai, pateikiami vienas šalia kito.
3.4.2.13. Tiekėjas, savo lėšomis ir priemonėmis, turi užtikrinti visų dizaino kūrimui reikalingų įrankių, programinės įrangos ir licencijų naudojimą.
[bookmark: _Toc230973458]3.4.3. Sutikimas su duomenų rinkimu
3.4.3.1. Svetainės branduolyje turi būti įdiegtas slapukų valdymo sprendimas, atitinkantis BDAR reikalavimus ir užtikrinantis, kad reklaminiai (nebūtinieji) slapukai nebūtų aktyvuojami iki lankytojo sutikimo gavimo.
3.4.3.2. Lankytojui apsilankius Svetaines branduolyje turi būti rodomas pranešimas apie slapukų naudojimą, suteikiant galimybę:
· sutikti su visais slapukais;
· tęsti tik su būtinaisiais slapukais.
3.4.3.3. Slapukai turi būti suskirstyti į šias kategorijas: 
· būtini slapukai, reikalingi Svetainės branduolio veikimui;
· funkciniai slapukai;
· statistiniai slapukai;
· reklaminiai slapukai, kurie aktyvuojami tik gavus lankytojo sutikimą.
3.4.3.4. Turi būti pateikiamas atskiras informacinis puslapis, kuriame nurodomi naudojami slapukai, jų tikslai, galiojimo terminai ir suteikiama galimybė bet kuriuo metu pakeisti sutikimų nustatymus.
3.4.3.5. Slapukų valdymo sprendimas turi užtikrinti, kad reklaminiai slapukai ir juos naudojančios trečiųjų šalių integracijos būtų aktyvuojamos tik gavus aiškų naudotojo sutikimą.
3.4.3.6. Jei slapukų valdymo sprendimui reikalingos mokamos licencijos, jas turi pateikti Tiekėjas. Licencijų kaina turi būti įtraukiama į bendrą pasiūlymo kainą sutarties galiojimo laikotarpiui.
[bookmark: _Toc230973459]3.4.4. Paieška
3.4.4.1. Paieškos funkcija turėtų būti aiškiai matomoje Svetainės branduolio vietoje, pasiekiama iš bet kurio puslapio.
3.4.4.2. Lankytojams turi būti sukurta galimybė atlikti greitąją ir išplėstinę paiešką:
· greita paieška turėtų turėti automatinio žodžio ar frazės nuspėjimo funkciją ir nukreipti lankytoją tiesiai į rastą elementą (tinklalapį, naujieną ar kt.).
· atlikus išplėstinę paiešką, lankytojas turi galėti filtruoti rezultatus pagal nustatytus kriterijus: datą, tipą ar kt.
3.4.4.3. Paieška turi ieškoti visame lankytojams viešai pasiekiamame turinyje. Į paieškos rezultatus neturi patekti neaktyvūs, lankytojams neprieinami puslapiai.
[bookmark: _Toc230973460]3.5. Reikalavimai Svetainės branduolio moduliams
[bookmark: _Toc230973461]3.5.1. Svetainės branduolio moduliai
Pilnaverčiam Svetainės branduoliui realizuoti turi būti sukurti šie moduliai:
· Tekstinis tinklalapis, 
· Informaciniai skydeliai,
· Iššokantys langai,
· Kategorizuotos naujienos,
· Terminų laikmatis,
· Užklausų formos, apklausos,
· Dokumentai,
· Procesų žingsniai,
· Išskleidžiamas turinys (angl. accordion),
· Naujienlaiškių prenumerata,
· Dažnai užduodami klausimai,
· Sąrašas,
· Nukreipimas,
· Turinio atvaizdavimo blokai, 
· Vedliai,
· [bookmark: _Hlk215754429]Ar informacija buvo naudinga,
· Statistikos grafikai,
· Paslaugų sąrašas,
· Konsultacijos,
· Mediateka, 
· Renginiai.
3.5.1.1. Tekstinis tinklalapis
3.5.1.1.1. Tekstinis tinklalapis turi būti visiškai valdomas WYSIWYG redaktoriaus pagalba.
3.5.1.1.2. Svetainės branduolyje atvaizduojama tokia informacija, kokią įvedė administratorius.
3.5.1.2. Informaciniai skydeliai
3.5.1.2.1. Turi būti numatyta galimybė skirtingose Svetainės branduolio vietose kurti ir valdyti skirtingo tipo informacinius skydelius:
· tekstiniai skydeliai, kurie valdomi WYSIWYG redaktoriaus pagalba;
· reklaminiai skydeliai, kurie suteikia galimybę talpinti paveikslėlius, nuotraukas, nuorodas (ir mygtukus). Turi būti galimybė pažymėti, ar nuoroda bus atidaroma naujame, ar tame pačiame lange;
· dinaminiai skydeliai (rotuojantys/karuselės tipo), leidžiantys rodyti kelis vaizdus ar pranešimus su nustatomu perėjimo greičiu;
· bėgančios eilutės tipo skydeliai, skirti trumpiems informaciniams pranešimams rodyti slenkančio teksto forma.
3.5.1.2.2. Svetainės branduolio vietas, kuriose gali būti naudojami skydeliai, nustato administratorius. Galimas pozicijas su iliustruotais pavyzdžiais Tiekėjas pateikia dizaino gamybos etape ir jos yra suderinamos bei patvirtinamos su PO.
3.5.1.2.3. TVS turi būti galimybė skydelius keisti vietomis naudojant vilkimo funkciją, laikinai paslėpti, redaguoti bei šalinti. Dinaminių skydelių atveju turi būti galimybė keisti rodymo eiliškumą ir perėjimo parametrus.
3.5.1.2.4. Turi būti galimybė nustatyti skydelio rodymo laiką, nurodant pradžios ir pabaigos laiką minučių tikslumu.
3.5.1.2.5. TVS turi būti galimybė pasirinkti, kuriuose puslapiuose skydeliai bus rodomi:
· visuose Svetainės branduolio puslapiuose;
· tik tam tikruose Svetainės branduolio puslapiuose (administratorius gali nurodyti neribotą puslapių skaičių, įterpdamas nuorodas);
· išskirti puslapius, kuriuose skydeliai neturi būti rodomi (administratorius gali nurodyti neribotą puslapių skaičių, įterpdamas nuorodas).
[bookmark: _Hlk216187575]3.5.1.2.6. Visi skydeliai turi būti pilnai responsyvūs ir tinkamai prisitaikyti prie skirtingų ekrano dydžių, be iškraipymų ar funkcionalumo praradimo.
[bookmark: _Hlk216187298]3.5.1.2.7. Skydeliai turi būti optimizuoti našumui taip, kad jų įkrovimas nedidintų pirminio tinklalapio užkrovimo laiko.
3.5.1.3. Iššokantys langai
3.5.1.3.1. Turi būti numatyta galimybė kurti ir valdyti iššokančius langus, kurių turinys yra pilnai redaguojamas TVS aplinkoje. Administratorius turi galėti:
· keisti tekstą naudojant WYSIWYG redaktorių;
· įkelti paveikslėlius;
· įterpti mygtukus ir nuorodas nurodant, ar jos atidaromos tame pačiame, ar naujame lange;
· keisti spalvas, šriftus, dydžius ir kitus stiliaus parametrus;
· keisti iššokančio lango išdėstymą ekrane (pvz., centras, apačia, viršus ir pan.), dydį ir tipą (pvz., su fono užtemdymu ar be jo).
3.5.1.3.2. Turi būti galima TVS aplinkoje nustatyti iššokančio lango rodymo logiką:
· rodymo laiką (pradžia / pabaiga), su tikslumu iki minučių;
· rodymo dažnį (pvz., rodyti vieną kartą per sesiją, vieną kartą per dieną, kas kartą įėjus į puslapį);
· rodyti tik tam tikrame įrenginyje (desktop / mobilus), jei administratorius tai pasirenka.
3.5.1.3.3. Administratorius turi galėti parinkti puslapius, kuriuose langas bus rodomas, pagal tas pačias taisykles, nurodytas 3.5.1.2.5 punkte.
3.5.1.3.4. Visi skydeliai turi būti pilnai responsyvūs ir tinkamai prisitaikyti prie skirtingų ekrano dydžių, be iškraipymų ar funkcionalumo praradimo.
3.5.1.3.5. Iššokantys langai turi būti optimizuoti našumui taip, kad jų įkrovimas nedidintų pirminio tinklalapio užkrovimo laiko.
3.5.1.4. Kategorizuotos naujienos
3.5.1.4.1. Turi būti galimybė kurti ir valdyti naujienas.
3.5.1.4.2. Turi būti galimybė kurti ir valdyti naujienų kategorijas ir joms priskirti naujienas. Viena naujiena gali būti priskirta kelioms kategorijoms. 
3.5.1.4.3. Svetainės branduolyje turi būti sukurta galimybė rodyti tiek bendrą naujienų srautą, tiek naujienas pagal kategoriją.
[bookmark: _Hlk216429356]3.5.1.4.4. Turi būti galimybė padaryti pasirinktos kategorijos naujausių naujienų išvedimą pasirinktame puslapyje. T.y. naujienų bloką turi būti galima įterpti į kitokios informacijos tinklalapį.
3.5.1.4.5. Turi būti galimybė nurodyti, kada naujiena bus išpublikuota viešai (iš karto arba nustatyta data ir laikas).
3.5.1.4.6. Turi būti galimybė nurodyti, ar naujieną rodyti tituliniame puslapyje ir iki kada ji ten turėtų būti, jei jos neišstums jokia kita naujiena. 
3.5.1.4.7. Naujienos administruojamos dalys turi būti šios:
· pavadinimas;
· trumpas tekstas (santrauka);
· visas tekstas (administruojamas per WYSIWYG redaktorių);
· citatos grafinis išskyrimas tekste (pvz., vizualus citatos blokas);
· pagrindinė naujienos nuotrauka (jei numatyta pagal dizainą);
· naujienos nuotraukų galerija.
· kitos dalys, nustatytos ir suderintos analizės metu.
[bookmark: _Hlk216436364]3.5.1.4.8. Lankytojai turi galėti peržiūrėti naujienas, filtruoti jas pagal metus, mėnesius (kol neparinkti metai, mėnesių filtras nerodomas arba yra neaktyvus), kategorijas.
3.5.1.4.9. Lankytojai turi galėti pasidalinti naujiena socialiniuose tinkluose, pasinaudoję specialiai įdiegtais dalinimosi mygtukais.
3.5.1.4.10. Lankytojai turi galėti atsispausdinti naujieną, pasinaudoję specialiai įdiegtu spausdinimo funkcijos mygtuku.
3.5.1.5. Terminų laikmatis
3.5.1.5.1. Turi būti galimybė kurti ir valdyti neribotą skaičių terminų skaičiuoklių – laikmačių atvirkštinio skaičiavimo principu. Jų paskirtis – rodyti, kiek laiko (mėnesių, dienų, valandų, minučių) liko iki tam tikro termino. 
3.5.1.5.2. Turi būti galimybė laikmatį priskirti pasirinktam tinklalapiui, kuriame jis būtų atvaizduojamas.
3.5.1.5.3. Laikmačio administruojamos dalys turi būti šios:
· pavadinimas (rodyti/ne);
· trumpas aprašymas (rodyti/ne);
· galutinis terminas;
· mygtukas (rodyti/ne);
· mygtuko tekstas (jei mygtukas rodomas);
· mygtuko nuoroda (jei mygtukas rodomas);
· paveikslėlis, jei dizaino gamybos metu bus suderintas laikmačio dizainas su paveikslėliu.
3.5.1.6. Užklausų formos, apklausos
3.5.1.6.1. Administratorius turi galėti kurti neribotą kiekį užklausų formų, apklausų. 
3.5.1.6.2. Turi būti galima sukurti klausimus ir parinkti atsakymų tipus. Atsakymų tipai turi būti ne mažiau kaip:
· įvedimo laukas (input);
· didelis įvedimo laukas (text area);
· išsiskleidžiantis sąrašas (dropdown);
· vienas pasirinkimas iš sąrašo (radio buttons);
· keli pasirinkimai iš sąrašo (check box);
· el. paštas;
· data (renkantis kalendoriuje);
· prisegamas failas (turi būti galimybė prisegti iki 5 skirtingų arba vienodų formatų failų vienu metu);
· įterpiamas tekstas tarp klausimų.
3.5.1.6.3. Turi būti numatyta galimybė atskirti klausimų kategorijas vizualiai išskirtomis antraštėmis administratoriui jas įvedant TVS. 
3.5.1.6.4. Turi būti galimybė nurodyti, kuriuos klausimus atsakyti privaloma. Lankytojui tie klausimai turi būti pažymėti žvaigždute.
3.5.1.6.5. Lankytojui užpildžius užklausos formą, apklausą, apie tai turi būti informuojamas administratorius el. paštu. El. pašto adresas turi būti valdomas (galimybė jį redaguoti, pakeisti). Turi būti galimybė laiško turinį redaguoti WYSIWYG redaktoriaus pagalba.
3.5.1.6.6. Turi būti galimybė administratoriui redaguoti lankytojui pateikiamą tekstą po užklausos formos, apklausos užpildymo.
3.5.1.6.7. Turi būti galimybė įvesti ir redaguoti tekstą, kuris lankytojui būtų rodomas virš pateikiamos užklausos formos, apklausos.
3.5.1.6.8. Turi būti galimybė TVS peržiūrėti užpildytas užklausų formas, apklausas ir eksportuoti duomenis CSV, Excel ar kitu standartiniu formatu. 
3.5.1.6.9. Užpildytoms užklausų formoms ir apklausoms turi būti automatiškai registruojama pateikimo data, laikas ir lankytojo IP adresas, šie duomenys turi būti matomi TVS aplinkoje ir įtraukiami į eksportuojamus duomenis.
3.5.1.6.10. Turi būti galimybė filtruoti užpildytas užklausų formas, apklausas pagal formos, apklausos pateikimo datą (metai, mėnesis, diena).
3.5.1.6.11. Turi būti galimybė nustatyti, ar lankytojams rodyti apklausų rezultatus. Jei nustatyta rodyti, lankytojai turi galėti juos peržiūrėti.
3.5.1.6.12. Turi būti galimybė nustatyti, kiek laiko formų, apklausų rezultatai bus saugomi TVS aplinkoje (mėnesių, dienų tikslumu).
3.5.1.6.13. Kiekvienai užklausos formai ar apklausai turi būti realizuota galimybė įjungti vieną ar kelis varnele žymimus sutikimus. TVS turi sudaryti galimybę:
· administratoriui savarankiškai pridėti neribotą skaičių sutikimų laukų;
· redaguoti kiekvieno sutikimo tekstą TVS aplinkoje;
· teksto lauke įterpti nuorodas į kitus puslapius (Svetainės branduolio ir nebūtinai);
· keisti sutikimų laukų eiliškumą naudojant vilkimo funkciją;
· pažymėti, kurie sutikimai yra privalomi (žymima žvaigždute), o kurie – pasirenkami.
3.5.1.6.14. Užklausų formose ir apklausose turi būti realizuota laukų validavimo funkcija, apimanti:
· minimalų ir maksimalų įvedamų simbolių kiekį;
· duomenų formato tikrinimą (pvz., el. pašto, telefono numerio formato atpažinimą);
· privalomus ir pasirenkamus laukus;
· aiškiai vartotojui pateikiamus klaidų pranešimus, kurių tekstą administratorius turi galėti redaguoti TVS.
3.5.1.6.15. Failų įkėlimo laukai turi turėti nustatomus parametrus:
· leidžiamų failų tipų sąrašą (administratoriaus valdomas);
· didžiausią leidžiamo failo dydį (administratoriaus valdomas).
3.5.1.6.16. Visos užklausų formos ir apklausos turi būti pilnai pritaikytos mobiliesiems įrenginiams, įskaitant prisitaikantį išdėstymą ir tinkamus įvesties laukų tipus mobiliesiems įrenginiams.
3.5.1.7. Dokumentai
3.5.1.7.1. Turi būti sukurta galimybė talpinti įvairius dokumentus: doc, pdf, xsl ir kt. 
3.5.1.7.2. Patalpinus dokumentą ir po to jį keičiant (įdedant naują dokumento failą), turi išlikti ta pati dokumento nuoroda. 
3.5.1.7.3. Talpinamų dokumentų kiekis turi būti neribojamas.
3.5.1.7.4. TVS turi būti galimybė dokumentus skirstyti į kategorijas (aplankus), subkategorijas.
3.5.1.8. Procesų žingsniai
3.5.1.8.1. Turi būti sukurta galimybė atvaizduoti veiklos procesus žingsnių principu. Žingsnių eiliškumas turi būti pavaizduotas grafiškai.
3.5.1.8.2. Turi būti galimybė žingsnių tekstą redaguoti ir formatuoti WYSIWYG redaktoriaus pagalba.
3.5.1.8.3. Turi būti galimybė pačiam administratoriui įterpti mygtukus, įvairių tipų nuorodas (3.3.4.21  punktas).
3.5.1.8.4. Turi būti galimybė TVS įterpti bei redaguoti žingsnius vienijančią antraštę ir paantraštę (neprivalomi laukai).
3.5.1.8.5. Kiekviename žingsnyje turi būti galimybė įterpti išskleidžiamą turinį (3.5.1.9  punktas). Jį turi būti galima redaguoti WYSIWYG redaktoriaus pagalba.
3.5.1.9. Išskleidžiamas turinys
3.5.1.9.1. Turi būti galimybė talpinti išskleidžiamą, suskleidžiamą turinį.
3.5.1.9.2. Šį turinį turi būti galima skirstyti į kategorijas, subkategorijas – tiek vienos, tiek kitos turi išsiskleisti, susiskleisti.
3.5.1.9.3. Turi būti galimybė tarp suskleidžiamų kategorijų įterpti tekstą, kuris nebūtų priskirtas nei vienai kategorijai ir kuris matytųsi iš karto be jokio paspaudimo, t.y. jam nebūtų taikoma išskleidimo-suskleidimo funkcija.
3.5.1.9.4. Turi būti galimybė talpinti tekstą prieš ir po kategorijų ir subkategorijų.
3.5.1.9.5. Visi tekstai: kategorijų, subkategorijų, įterptiniai tarp kategorijų, tekstai prieš ir po, turi būti valdomi WYSIWYG redaktoriaus pagalba.
3.5.1.9.6. TVS turi būti sukurta galimybė keisti kategorijų ir subkategorijų eiliškumą vilkimo būdu.
3.5.1.9.7. Turi būti galimybė padaryti kategorijas, subkategorijas nematomas – tokios kategorijos, subkategorijos turi būti nerodomos Svetainės branduolyje.
3.5.1.9.8. Rodymo nustatymai turi būti realizuoti kiekvienai kategorijai, subkategorijai atskirai. T.y., pvz., jei yra trys temos ir kiekviena turi subkategorijų, turi būti galimybė pažymėti, kad prie vienos temos yra rodomos tik subkategorijos.
3.5.1.9.9. Naudojant išskleidžiamo turinio modulį turi būti sudaryta galimybė nurodyti, kurios sekcijos pagal nutylėjimą turi būti išskleistos.
3.5.1.9.10. Išskleidžiant naują kategoriją, prieš tai buvusi yra suskleidžiama automatiškai (galimybė vienu metu lankytojui matyti tik vienos kategorijos išskleistą turinį). Tas pats galioja ir subkategorijoms. 
3.5.1.9.11. Išskleidimuose (tiek kategorijose, tiek subkategorijose) turi būti galimybė įterpti procesų žingsnių (3.5.1.8 papunktis), turinio atvaizdavimo (3.5.1.14 papunktis) ir kt. modulius, suderintus analizės etape.
3.5.1.10. Naujienlaiškių prenumerata
3.5.1.10.1. Turi būti suteikta galimybė lankytojui užsisakyti ILTE naujienų prenumeratą.
3.5.1.10.2. Turi būti realizuota naujienlaiškio prenumeratos forma (toliau – forma) kaip atskiras komponentas, kurį administratorius gali įkelti į bet kurį Svetainės branduolio puslapį naudojant TVS.
3.5.1.10.3. Forma turi būti rodoma Svetainės branduolio poraštėje (angl. footer). Poraštėje esanti forma turi būti matoma visuose Svetainės branduolio puslapiuose. 
3.5.1.10.4. Forma turi būti sudaryta iš šių elementų:
· antraštės;
· paantraštės;
· el. pašto adreso įvedimo laukas (privalomas įvesti laukas, žymimas žvaigždute);
· BDAR sutikimo tekstas su galimybe ant teksto įterpti nuorodą į kitą Svetainės branduolio puslapį;
· teksto, pateikiamo prieš temų pasirinkimus, pvz. „Taip pat noriu gauti naujienas apie:“;
· temų pasirinkimų, pateikiamų „radio buttons“ ar kita forma (neprivalomas įvesti laukas). Turi būti užtikrinta galimybė TVS aplinkoje pridėti, redaguoti ar pašalinti temas, nenustatant jų skaičiaus ribos. Temų eiliškumą turi būti galima TVS keisti vilkimo būdu.
3.5.1.10.5. Administratorius turi turėti galimybę TVS aplinkoje redaguoti visų formos elementų tekstus, keisti eiliškumą ir matomumą. Tekstų kiekiai, ilgiai ir pateikimo principai turi būti suderinti su PO analizės metu.
3.5.1.10.6. El. pašto laukas turi būti validuojamas realiu laiku (neteisingas formatas turi būti atpažįstamas prieš pateikiant formą).
3.5.1.10.7. Lankytojo įvestas el. pašto adresas, pasirinktos prenumeratos temos ir kiti detalios analizės metu suderinti duomenys ar metaduomenys turi būti automatiškai perduodami į naujienlaiškių siuntimo platformą.
3.5.1.10.8. Formos pateikimo funkcionalumas turi būti suprogramuotas taip, kad duomenys (el. pašto adresas, pasirinktos temos) automatiškai būtų perduodami į naujienlaiškio siuntimo platformą pagal nustatytas temas.
3.5.1.10.9. Turi būti įdiegta apsauga nuo automatizuotų robotų (žr. 3.4.1.1 punktą).
3.5.1.10.10. Turi būti rodomas aiškus sėkmės pranešimas užpildžius formą, neperkraunant puslapio. Sėkmės pranešimo tekstą turi būti galima redaguoti TVS aplinkoje.
3.5.1.11. Dažnai užduodami klausimai
3.5.1.11.1. Turi būti sukurta galimybė kurti ir valdyti klausimų kategorijas: jas rikiuoti pagal poreikį vilkimo funkcija, redaguoti, šalinti, padaryti nematomas.
3.5.1.11.2. Turi būti galimybė priskirti kategorijoms klausimus su atsakymais ir juos valdyti: rikiuoti pagal poreikį vilkimo funkcija, redaguoti WYSIWYG redaktoriaus pagalba, paslėpti, šalinti.
3.5.1.11.3. Turi būti galimybė konkrečius klausimus ar jų kategorijas išvesti pasirinktuose Svetainės branduolio tinklalapiuose.
3.5.1.11.4. Kiekvienas atskiras klausimas turi turėti nuorodą, kad klientų aptarnavimo specialistai, atsakinėdami į klientų klausimus, turėtų galimybę jiems nusiųsti konkretaus klausimo su atsakymu nuorodą.
3.5.1.12. Sąrašas
3.5.1.12.1. Sąrašo tinklalapis skirtas vidinėje Svetainės branduolio dalyje atvaizduoti tekstą ar nuorodų sąrašą į kitus tinklalapius: tiek į vidinius, tiek į išorinius.
3.5.1.12.2. Turi būti galimybė nustatyti, ar nuoroda atsidarys naujame, ar tame pačiame naršyklės lange.
3.5.1.12.3. Sąrašas Svetainės branduolyje turi būti atvaizduojamas grafiškai, pvz., blokeliai su ikonomis, ar kitaip. Jei tai ikonos ar kiti panašūs grafiniai elementai, turi būti galimybė juos TVS aplinkoje keisti.
3.5.1.12.4. Turi būti galimybė redaguoti sąraše esančią tekstinę informaciją WYSIWYG redaktoriaus pagalba.
3.5.1.12.5. Turi būti galimybė įjungti ir tvarkyti tekstinę informaciją virš ir po sąrašu. Ši informacija turi būti valdoma WYSIWYG redaktoriaus pagalba.
3.5.1.13. Nukreipimas
3.5.1.13.1. Turi būti sukurta galimybė kurti meniu punktus (įskaitant esančius Svetainės branduolio poraštėje), kurie leistų lankytoją nukreipti į kitą adresą: kitas svetaines ar vidinius ilte.lt tinklalapius.
3.5.1.13.2. Turi būti galimybė nustatyti, ar nuoroda atsidarys naujame, ar tame pačiame naršyklės lange.
3.5.1.14. Turinio atvaizdavimo blokai
3.5.1.14.1. Turi būti sukurta galimybė kurti skirtingų grafinių sprendimų turinio atvaizdavimą:
· paslaugų blokeliai, kuriuos sudaro: nuotrauka/ikona, pavadinimas, aprašymas, nuoroda/mygtukas;
· turinys kortelėse (angl. tabs), kurias sudaro: kortelės pavadinimas, eiliškumo valdymas, kortelės turinys (jame turi būti galima įterpti, derinti kitus modulius, įskaitant ir šiame sąraše esančius turinio atvaizdavimo blokus);
· nuotrauka dešinėje ir tekstas;
· nuotrauka kairėje ir tekstas;
· nuotrauka viršuje ir tekstas žemiau;
· nuotrauka žemiau ir tekstas aukščiau;
· slankiojamos kortelės (angl. carousel) – aktualu ILTE produktams, kurių puslapiuose būtų galima rekomenduoti kitus produkus („Jus taip pat gali dominti“);
· spalvinis infoblokas;
· statistiniai skaitliukai (angl. counter) duomenims vizualizuoti;
· ikonų rinkiniai su tekstais;
· ar kiti pasiūlyti ir susiderinti analizės etape.
Pageidautinos elementų animacijos užvedus pelės žymeklį (angl. hover animation), skirtos vizualiai išryškinti pasirinktus turinio blokų elementus.
3.5.1.14.2. Turi būti galimybė skirtingus turinio atvaizdavimus sudėti į vieną tinklalapį, keisti jų eiliškumą pagal poreikį.
3.5.1.15. Vedliai
3.5.1.15.1. Svetainės branduolyje turi būti sukurti vieno ar kelių tipų vedliai, skirti skirtingoms lankytojų (verslo, žemės ūkio ar kitų klientų) reikmėms:
· paslaugos identifikavimo vedlys, padedantis lankytojui nustatyti, kuri paslauga jam aktualiausia;
· informacinis vedlys, parodantis žingsnius ar kelionę iki konkrečios paslaugos gavimo (pvz., finansavimo ar kitos paslaugos gavimo eiga).
3.5.1.15.2. Visi vedliai turi būti formuojami žingsnių principu. Kiekviename žingsnyje lankytojas turi atlikti pasirinkimus arba susipažinti su pateikta informacija, o žingsnių struktūra bei seka turi būti valdoma TVS aplinkoje. Paslaugos identifikavimo vedlio atveju, PO pateiks klausimų ir pasirinkimo reikšmių matricą.
3.5.1.15.3. Paslaugos identifikavimo vedlyje lankytojo pasirinkimai turi lemti rezultatų sąrašą (aktualias paslaugas). PO pateiks klausimų ir pasirinkimo reikšmių matricą. 
3.5.1.15.4. Informaciniame vedlyje žingsniai turi nuosekliai paaiškinti procesą iki paslaugos gavimo, pateikiant reikalingus veiksmus, reikalavimus ar dokumentus. Konkreti struktūra bus suderinta analizės etape.
3.5.1.15.5. Vedlio rezultatų puslapyje turi būti pateikiamas aktualių paslaugų sąrašas arba procesą apibendrinanti informacija (priklausomai nuo vedlio tipo). Rezultatų pateikimo forma detalizuojama analizės metu.
3.5.1.15.6. TVS aplinkoje turi būti suteikta galimybė kurti, redaguoti ir šalinti vedlio žingsnius, klausimus, atsakymų variantus bei jų ryšį su paslaugomis.
3.5.1.15.7. Vedlio sąveikoje turi būti rodoma žingsnių eiga (vizualus žingsnių rodiklis) ir galimybė grįžti į ankstesnį žingsnį neprarandant įvestos informacijos.
3.5.1.15.8. TVS turi suteikti galimybę koreguoti, papildyti ar pašalinti paslaugas, rodomas paslaugos identifikavimo vedlio rezultatuose.
3.5.1.15.9. Turi būti renkami vedlio naudojimo duomenys: pradėtų, užbaigtų sesijų skaičius, pasirinkimų dažniai (konkretūs analitikos rodikliai bus detalizuojami PO analizės metu).
3.5.1.16. Ar informacija buvo naudinga
3.5.1.16.1. Turi būti sukurta galimybė pasirinktų tinklalapių pabaigoje rodyti atgalinio ryšio formą (konkretus atvaizdavimo sprendinys bus suderintas analizės metu), kurioje lankytojas galėtų pažymėti, ar puslapyje pateikta informacija buvo naudinga (taip / ne). Jei pasirenkama „ne“, turi atsirasti papildomas laukas komentarui įvesti.
3.5.1.16.2. Visi gauti atgalinio ryšio duomenys turi būti kaupiami TVS:
· naudinga / nenaudinga atžymų skaičius pagal konkretų tinklalapį;
· lankytojų pateikti komentarai;
· atgalinio ryšio pateikimo datos ir tinklalapių URL.
3.5.1.16.3. Turi būti sudaryta galimybė sukauptus duomenis eksportuoti CSV ar Excel formatu.
3.5.1.16.4. Administratorius turi būti informuojamas el. laišku apie gautą atgalinį ryšį. TVS turi būti galimybė nurodyti el. pašto adresą, į kurį siunčiami pranešimai, ir įjungti / išjungti informavimą.
3.5.1.16.5. Siunčiamame informaciniame laiške turi matytis: lankytojo įvertinimas (taip / ne), komentaras (jei pateiktas) ir nuoroda į tinklalapį, kuriame paliktas atgalinis ryšys.
3.5.1.16.6. Turi būti galimybė TVS priemonėmis įjungti / išjungti šį bloką konkrečiuose tinklalapiuose.
3.5.1.16.7. Turi būti įdiegta apsauga nuo automatizuoto pildymo (pvz., CAPTCHA ar kita lygiavertė priemonė).
3.5.1.16.8. TVS turi būti matomi sumuoti statistiniai rodikliai: bendras „taip / ne“ santykis pagal kiekvieną tinklalapį, komentarų skaičius ir jų peržiūra. Vizualus atvaizdavimo būdas (pvz., procentinė juosta, spalvinis indikatorius) bus suderintas analizės metu.
3.5.1.17. Statistikos grafikai
3.5.1.17.1. Turi būti sukurta galimybė TVS aplinkoje kurti ir valdyti statistikos grafikus:
· vertikalius stulpelinius grafikus;
· horizontalius stulpelinius grafikus;
· linijines diagramas;
· žiedines ir skritulines (angl. pie) diagramas;
· kitus, suderintus analizės metu.
3.5.1.17.2. Grafikus turi būti galima atvaizduoti Svetainės branduolyje, kartu pateikiant grafikų legendas. Legendose turi būti aiškiai nurodyti duomenų tipai, spalvos ir reikšmių paaiškinimai.
3.5.1.17.3. Virš grafikų ir po jais turi būti galimybė pridėti informaciją, valdomą WYSIWYG redaktoriaus pagalba.
3.5.1.17.4. Duomenys grafikams turi būti įvedami TVS aplinkoje per aiškią duomenų įvedimo formą. Turi būti galima redaguoti, trinti ir pridėti naujas eilutes su duomenų reikšmėmis.
3.5.1.17.5. Turi būti galimybė įjungti / išjungti grafikų animacijas (pvz., stulpelių išaugimas, linijos atsiradimas).
3.5.1.17.6. Turi būti įgyvendintas alternatyvus tekstinis duomenų atvaizdavimas (lentelė ir / arba diagramos reikšmių išklotinė), užtikrinant informacijos prieinamumą pagal WCAG (3.1.15 punktas) reikalavimus.
3.5.1.17.7. Turi būti galimybė grafikus eksportuoti į kitas sistemas (Excel, PNG, PDF ar lygiagrečias) bei juos atsisiųsti.
3.5.1.17.8. Grafikai turi būti pritaikyti mobiliems įrenginiams.
3.5.1.18. Paslaugų sąrašas
3.5.1.18.1. Turi būti sukurta galimybė kurti paslaugų tinklalapius, naudojant bet kurį TVS esantį modulį. Pavyzdžiui: vienos priemonės tinklalapyje gali būti žodinis tekstas, tekstas kortelėmis, forma „Ar ši informacija buvo naudinga“ ar kitaip pateiktas turinys, sukurtas naudojant kitus modulius.
3.5.1.18.2. Turi būti sukurta galimybė atvaizduoti pasirinktas ILTE paslaugas vienoje vietoje, kur lankytojas galėtų atlikti paiešką pagal Svetainės branduolio sukūrimo projekto analizės metu susiderintus priemonės kriterijus.
3.5.1.18.3. Turi būti sukurta galimybė kurti paslaugų kategorijas, joms priskirti paslaugas.
3.5.1.18.4. Turi būti galima vienos kategorijos paslaugas atvaizduoti kituose pasirinktuose tinklalapiuose. T.y. kategoriją A atvaizduoti viename tinklalapyje, kategoriją B – kitame, kategoriją C – dar kitame ir t.t.
3.5.1.18.5. Turi būti sukurta galimybė vieną paslaugą priskirti kelioms kategorijoms.
3.5.1.19. Konsultacijos
3.5.1.19.1. Turi būti sudaryta galimybė lankytojams registruotis ILTE konsultacijai.
3.5.1.19.2. Konsultacijų modulis turi sudaryti galimybę lankytojui registruotis į konsultaciją pagal konsultacijos tipą, datą, laiką, temą ir kitus požymius, suderintus Svetainės branduolio sukūrimo projekto analizės metu.
3.5.1.19.3. Registracijos konsultacijai forma turi būti daugiažingsnė (angl. multi-step), su galimybe lankytojui patogiai judėti pirmyn ir atgal, neištrinant jau įvestų duomenų.
3.5.1.19.4. Modulis turi veikti lietuvių ir anglų kalbomis. 
3.5.1.19.5. Turi būti sudaryta galimybė TVS aplinkoje redaguoti registracijos formoje, taip pat ILTE siunčiamuose el. laiškuose esančius tekstus (įskaitant antraštes, paantraštes, laukų pavadinimus ir kt.).
[bookmark: _Hlk216432016]3.5.1.19.6. Modulis turi būti pilnai pritaikytas mobiliesiems įrenginiams.
3.5.1.19.7. Konsultacijų modulis turi veikti savarankiškai Svetainės branduolyje, o visi registracijų duomenys turi būti valdomi TVS aplinkoje.
3.5.1.19.8. Konsultacijų tipai:
3.5.1.19.8.1. Turi būti galimybė nustatyti neribotą kiekį konsultacijų tipų (pvz. gyvai, nuotoliu, el. paštu, telefonu), taip pat esant poreikiui juos tvarkyti: šalinti, pridėti naujus;
3.5.1.19.8.2. Gyvoms konsultacijoms administratorius turi galėti tvarkyti miestų sąrašą;
3.5.1.19.8.3. Visi pasirinkimai (tipai, miestai, temos ir kiti, suderinti analizės metu) turi būti redaguojami TVS aplinkoje.
3.5.1.19.9. Datos ir laiko pasirinkimas:
3.5.1.19.9.1.  Datas ir laikus lankytojas turi pasirinkti booking kalendoriaus ir laiko parinkiklio pagalba;
3.5.1.19.9.2. Administratorius turi galėti nustatyti galimas datas, laikus, užimtumą ir maksimalų registracijų skaičių vienu metu;
3.5.1.19.9.3. Turi būti galimybė TVS aplinkoje žymėti šventines (nedarbo) dienas;
3.5.1.19.9.4. Turi būti galimybė TVS aplinkoje blokuoti kalendorių pasirinktai savaitei ar mėnesiui (tuo metu lankytojai neturi galimybės registruotis konsultacijai).
3.5.1.19.10 Kontaktiniai duomenys ir sutikimai:
3.5.1.19.10.1. Lankytojas turi galėti suvesti savo kontaktinius duomenis (vardas, pavardė, el. paštas, telefono numeris, kt.);
3.5.1.19.10.2. Turi būti galimybė įjungti vieną ar kelis sutikimų laukus. Administratorius turi galėti redaguoti kiekvieno sutikimo tekstą ir nustatyti, kurie sutikimai yra privalomi. Turi būti galimybė sutikimų tekstuose įterpti nuorodas;
3.5.1.19.10.3. Visi duomenys turi būti saugomi pagal BDAR reikalavimus. Turi būti galimybė TVS aplinkoje nustatyti, kiek laiko lankytojo įvesti duomenys bus saugomi sistemoje;
3.5.1.19.10.4. Prie kiekvieno registracijos formos lauko turi būti galimybė pateikti papildomą paaiškinamąjį tekstą, pavyzdį ar pastabą (angl. helper text / placeholder), padedančią lankytojui suprasti, kokius duomenis reikia įvesti. Šie tekstai turi būti redaguojami TVS aplinkoje;
3.5.1.19.10.5. Turi būti galimybė kiekvienam formos laukui nustatyti, ar jis yra privalomas, neprivalomas, matomas ar paslėptas, priklausomai nuo pasirinkto konsultacijos tipo.
3.5.1.19.11. Automatiniai pranešimai:
3.5.1.19.11.1. Pateikus registraciją konsultacijai, lankytojui turi būti siunčiamas automatinis pranešimas el. paštu arba SMS (priklausomai nuo konsultacijos tipo);
3.5.1.19.11.2. Pateikus naują registraciją konsultacijai, atsakingi darbuotojai turi gauti automatinį pranešimą el. paštu. Turi būti galimybė TVS įjungti, išjungti šį funkcionalumą, taip pat pridėti, pašalinti ar nustatyti pagal konsultacijų tipą, miestą ar temą atsakingų darbuotojų el. pašto adresus, į kuriuos bus nukreipti šie pranešimai. Pranešimo turinys turi būti suderintas Svetainės branduolio sukūrimo projekto analizės metu; 
3.5.1.19.11.3. Administratorius turi galėti redaguoti pranešimų lankytojams turinį TVS WYSIWYG redaktoriaus pagalba;
3.5.1.19.11.4.  Artėjant konsultacijai, lankytojui turi būti siunčiamas automatinis priminimas el. paštu arba SMS (priklausomai nuo konsultacijos tipo) su konsultacijos data, laiku ir kita informacija, suderinta analizės metu. TVS aplinkoje turi būti galima nustatyti priminimo siuntimo laiką kiekvienam konsultacijos tipui atskirai;
3.5.1.19.11.5. Lankytojui turi būti suteikta galimybė per nuorodą el. laiške atšaukti arba perkelti konsultaciją į kitą laiką;
3.5.1.19.11.6. Administratorius turi turėti galimybę pats pasirinktam laikui nustatyti automatinį priminimą apie konsultaciją;
3.5.1.19.11.7. Lankytojui į priminimo SMS atsakius neigiamai, konsultacija turi būti automatiškai atšaukiama sistemoje;
3.5.1.19.11.8. SMS siuntimui turi būti numatyta integracija su išoriniu SMS paslaugų teikėju per API. Sutartį su pasirinktu SMS paslaugų teikėju sudaro ir SMS siuntimo kaštus padengia PO. Tiekėjas privalo realizuoti integraciją su SMS paslaugų teikėju bei užtikrinti galimybę, esant poreikiui, pakeisti SMS paslaugų teikėją be esminių sistemos pakeitimų.
3.5.1.19.12.  Konsultacijos įvertinimas:
3.5.1.19.12.1.  Įvykus konsultacijai, lankytojui automatiškai turi būti siunčiamas el. laiškas su konsultacijos įvertinimo forma. Turi būti galimybė laiško turinį redaguoti TVS WYSIWYG redaktoriaus pagalba;
3.5.1.19.12.2.  Administratorius turi galėti matyti pateiktus įvertinimus TVS ir juos eksportuoti standartiniu formatu (pvz., Excel).
 3.5.1.19.13.  Duomenų tvarkymas TVS:
3.5.1.19.13.1. Visi pateikti registracijų į konsultacijas duomenys turi būti matomi TVS aplinkoje, įskaitant registracijų pateikimo datą ir laiką;
3.5.1.19.13.2. Turi būti galimybė keisti registracijos statusą (registruota, atšaukta, įvyko, neatvyko, kt.);
3.5.1.19.13.3. TVS turi būti saugoma konsultacijos statusų istorija, įskaitant lankytojo registracijos sukūrimą, pakeitimus, atšaukimą ir perkėlimą;
3.5.1.19.13.4. Turi būti galimybė filtruoti registracijų duomenis pagal numatytos konsultacijos tipą, datą, laiką, temą ir kitus duomenis, su PO suderintus analizės metu; 
3.5.1.19.13.5. Vartotojui užsiregistravus konsultacijai turi būti galimybė TVS priskirti konkretų konsultantą prie konkrečios konsultacijos automatiškai arba rankiniu būdu pagal nustatytas taisykles;
3.5.1.19.13.6. Turi būti galimybė eksportuoti registracijų duomenis į CSV, Excel ar kitą standartinį formatą.
3.5.1.19.14 Integracijos:
3.5.1.19.14.1. Modulis turi sudaryti galimybę lankytojui pridėti konsultaciją į kalendorių (Google, Outlook, Apple). Tokia galimybė lankytojui suteikiama siunčiant automatinį el. laišką dėl registracijos patvirtinimo (3.5.1.19.11.1 punktas);
3.5.1.19.14.2. Turi būti realizuota SMS siuntimo paslaugos integracija;
3.5.1.19.14.3. Turi būti realizuota integracija MS Teams dėl automatinio nuorodų formavimo nuotolinėms konsultacijoms. Susitikimo nuorodos konsultantams turi būti matomos ir TVS aplinkoje;
3.5.1.19.14.4. Turi būti realizuota integracija su Outlook dėl automatinio konsultacijų pridėjimo į konsultantų kalendorius.
3.5.1.19.15. Papildomi reikalavimai:
3.5.1.19.15.1. Turi būti galimybė TVS aplinkoje įjungti / išjungti iššokantį langą, kuris pasirodo po lankytojo praleisto laiko puslapyje. Tekstas, pranešimo pasirodymo laikas turi būti redaguojami TVS. Tekste turi būti galimybė įterpti nuorodą;
3.5.1.19.15.2.  Vartotojui vedant duomenis registracijai į konsultaciją metu turi būti užtikrinta realaus laiko validacija.
3.5.1.20. Mediateka
3.5.1.20.1. Sistema turi suteikti galimybę valdyti vaizdo įrašų mediateką: įkelti, redaguoti, trinti ir klasifikuoti vaizdo įrašus.
3.5.1.20.2.  Vaizdo įrašai turi būti palaikomi iš šių šaltinių:
· YouTube platformos;
· Vimeo platformos;
· tiesiogiai įkelti vaizdo failai (pvz., MP4) iš vietinio disko.
3.5.1.20.3. Turi būti realizuota neribota kategorijų ir subkategorijų struktūra, leidžianti klasifikuoti mediatekos įrašus hierarchiniu principu.
3.5.1.20.4.  Kiekvienam vaizdo įrašui turi būti galima nurodyti šiuos duomenis:
· pavadinimą (antraštę);
· trumpą aprašymą (paantraštę), pasitelkiant WYSIWYG redaktorių;
· priskirti kategoriją, subkategoriją;
· matomumo būseną (rodyti / nerodyti);
· vaizdo įrašo įkėlimo datą (su galimybe administratoriui ją išjungti / įjungti rodymui).
3.5.1.20.5. Mediatekos puslapiai turi užtikrinti lankstų modulių (blokų) derinimą tarpusavyje.
3.5.1.20.6. Sistema turi automatiškai generuoti vaizdo įrašų miniatiūras (angl. thumbnail) įkeliamiems vaizdo failams arba naudoti numatytas miniatiūras iš YouTube/Vimeo ar lygiaverčių programų.
3.5.1.20.7. Turi būti užtikrinta galimybė atlikti mediatekos įrašų paiešką pagal pavadinimą, kategorijas, datą ir kitus atributus, suderintus analizės etape.
3.5.1.20.8. Turi būti realizuotas filtravimas pagal kategorijas / subkategorijas, įkėlimo datą ar kitus požymius, suderintus analizės etape.
3.5.1.20.9. Vaizdo įrašų grotuvas turi būti pilnai pritaikytas mobiliems įrenginiams ir atitikti šiuolaikinius naršyklių standartus.
3.5.1.20.10. Modulis turi užtikrinti aukštą našumą – palaikyti vaizdo įrašų sąrašų krovimą su puslapiavimu (angl. pagination) ir efektyvų užklausų valdymą.
3.5.1.20.11. Turi būti galimybė padaryti pasirinktos kategorijos / subkategorijos ar visos mediatekos video įrašų išvedimą pasirinktame puslapyje. T.y. mediatekos bloką turi būti galima įterpti į kitokios informacijos tinklalapį.
3.5.1.21. Renginiai
3.5.1.21.1. Sistema turi suteikti galimybę kurti, redaguoti ir trinti renginius, nurodant visus svarbiausius renginio atributus.
3.5.1.21.2. Modulis turi būti pilnai pritaikytas mobiliesiems įrenginiams.
3.5.1.21.3. Renginių vaizdai (angl. thumbnail) turi būti automatiškai optimizuojami (dydis, formatas pagal naršyklę).
3.5.1.21.4. Renginių sąrašas:
3.5.1.21.4.1. Renginio kortelėje (esančioje bendrame renginių sąraše) turi būti pateikiama ši informacija:
· renginio pavadinimas;
· pagrindinis vaizdas (angl. thumbnail);
· trumpas aprašymas;
· renginio data (viena data arba kelių dienų intervalas);
· renginio vieta (jei renginys vyks gyvai – nurodoma konkreti vieta; jei renginys nuotolinis / vebinaras, vietoje pateikiamas renginio tipo pavadinimas, pvz., „Virtualus renginys“ ar pan.);
· žyma, nurodanti, ar renginys mokamas, ar nemokamas;
· mygtukas ar kita žyma su nuoroda, nukreipianti į vidinį renginio puslapį (platesnė informacija);
3.5.1.21.4.2. Lankytojas, ką tik atėjęs į renginių puslapį, turi matyti visus būsimus renginius nuo artimiausio iki tolimiausio;
3.5.1.21.4.3. Renginių sąrašas turi palaikyti puslapiavimą;
3.5.1.21.4.4. Turi būti galimybė padaryti renginių išvedimą pasirinktame puslapyje. T.y. renginių bloką (pvz. „Artėjantys renginiai“) turi būti galima įterpti į kitokios informacijos tinklalapį pasirenkant:
· filtravimo kriterijus;
· ar rodyti tik artėjančius renginius.
3.5.1.21.5. Vidinis renginio puslapis:
3.5.1.21.5.1 Turi būti sukurtas vidinis renginio puslapis, kuriame pateikiama išsami informacija:
· renginio pavadinimas;
· išsami informacija (valdoma WYSIWYG redaktoriaus pagalba);
· programa, pranešėjai ar kita papildoma struktūruota informacija (jei numatyta);
· nuoroda ar mygtukas registracijai (jei numatyta);
· galimybė pridėti dokumentus, vaizdus ar kitą mediją (jei numatyta);
· papildomos žymos (angl. tags), jei jos naudojamos filtravimui ar paieškai;
3.5.1.21.5.2. Lankytojai turi galėti pasidalinti renginiu socialiniuose tinkluose, pasinaudoję specialiai įdiegtais dalinimosi mygtukais.
3.5.1.21.6. Filtravimas ir paieška:
3.5.1.21.6.1. Renginių sąraše turi būti realizuota filtravimo sistema:
· pagal datą (artėjantys renginiai, praėję, konkreti data, intervalas);
· pagal renginio tipą (gyvas, nuotolinis, vebinaras ar kiti tipai, suderinti analizės metu);
· pagal kainą (mokamas / nemokamas);
3.5.1.21.6.2. Renginių sąraše turi būti realizuota paieška pagal renginio pavadinimą, vietą, tipą, tikslinę auditoriją ir kitus reikšmingus atributus, suderintus analizės etape.
3.5.1.21.7. Registracija į renginius:
3.5.1.21.7.1. Turi būti galimybė lankytojui registruotis į renginį užpildant registracijos formą;
3.5.1.21.7.2. Registracijos formos laukus, jų eiliškumą, privalomumą, paaiškinamuosius tekstus ir sutikimus administratorius turi galėti valdyti TVS aplinkoje;
3.5.1.21.7.3. Lankytojui vedant duomenis registracijos metu turi būti užtikrinta realaus laiko validacija;
3.5.1.21.7.4. Administratorius turi galėti nustatyti maksimalų registracijų skaičių kiekvienam renginiui;
3.5.1.21.7.5. Pasiekus maksimalų registracijų skaičių, registracija į renginį turi būti automatiškai uždaroma;
3.5.1.21.7.6. TVS aplinkoje turi būti rodoma, kiek vietų į renginį liko ir kiek registracijų jau pateikta.
3.5.1.21.8. Automatiniai pranešimai:
3.5.1.21.8.1. Pateikus registraciją į renginį, lankytojui turi būti siunčiamas automatinis patvirtinimo el. laiškas;
3.5.1.21.8.2. Artėjant renginiui, lankytojui turi būti siunčiamas automatinis priminimo el. laiškas. Administratorius turi galėti nustatyti priminimo siuntimo laiką TVS aplinkoje;
3.5.1.21.8.3. Administratorius turi galėti redaguoti siunčiamų laiškų turinį TVS WYSIWYG redaktoriaus pagalba;
3.5.1.21.8.4. Atsakingi darbuotojai turi gauti automatinį pranešimą el. paštu pasiekus maksimalų registracijų skaičių renginyje.
3.5.1.21.9. Integracijos:
3.5.1.21.9.1. Turi būti realizuota galimybė lankytojui pridėti renginį į Google Calendar, Outlook ir Apple Calendar;
3.5.1.21.9.2. Visi registracijų duomenys turi būti saugomi ir valdomi TVS aplinkoje.
3.5.1.21.10. Registracijų valdymas:
3.5.1.21.10.1. TVS aplinkoje renginių sąrašas turi būti patogiai filtruojamas ir rūšiuojamas pagal datą, tipą, statusą (artėjantis / praėjęs), kainą, tikslinę auditoriją ar kitus požymius, suderintus analizės etape;
3.5.1.21.10.2. TVS aplinkoje turi būti matomos visos registracijos į renginius;
3.5.1.21.10.3. Turi būti galimybė registracijas filtruoti pagal renginį, datą, registracijos datą ir kitus požymius, suderintus analizės etape;
3.5.1.21.10.4. Turi būti galimybė eksportuoti registracijų duomenis į CSV, Excel ar kitą standartinį formatą.
[bookmark: _Toc230973462]3.6. Reikalavimai mokymams ir konsultacijoms
3.6.1. Tiekėjas įsipareigoja pravesti Svetainės branduolio administravimo mokymus PO patalpose ar pagal poreikį nuotoliniu būdu. Mokymų medžiagą rengia Tiekėjas.
3.6.2. Mokymai turi būti pravesti dviem etapais:
· pradiniai mokymai turi vykti po Svetainės branduolio paleidimo;
· pakartotiniai mokymai turi vykti praėjus 1-2 mėnesiams po Svetainės branduolio paleidimo.
3.6.3. Mokymuose dalyvaus iki mokymo dienos sutartas PO darbuotojų skaičius.
3.6.4. Mokymai turi apimti šias dalis:
· Svetainės branduolio struktūros kūrimas ir administravimas;
· modulių naudojimas, administravimas;
· administratorių kūrimas, administravimas;
· administruojamų funkcijų valdymas;
· administravimo veiksmų demonstravimas;
· atsakymai į PO darbuotojams kylančius klausimus.
3.6.5. Tiekėjas visu garantiniu laikotarpiu privalo suteikti konsultacijas telefonu, elektroniniu paštu, Projekto valdymo įrankyje ar kitomis el. priemonėmis (pvz., MS Teams, Zoom ar kt.) Svetainės branduolio, naudojimo ir vystymo galimybių klausimais.
3.6.6. Visa mokymų medžiaga ir TVS naudojimosi instrukcija turi būti pateikta PO elektroniniu būdu PDF ar lygiaverčiu formatu.
[bookmark: _Toc230973463]3.7. Reikalavimai duomenų migravimui
3.7.1. Tiekėjas turi užtikrinti nurodyto turinio, duomenų ir/ar struktūrų perkėlimą iš esamos ILTE svetainės į Svetainės branduolį, pagal PO pateiktą apimtį ir duomenų sąrašą.
3.7.2. Prieš pradedant migravimo darbus, Tiekėjas turi pateikti PO atstovui trečiosios šalies saugos patikrinimo ataskaitą pagal OWASP TOP10 pažeidžiamumų sąrašą ir/arba įsilaužimo (angl. Pentest) ataskaitą.
3.7.3. Migracija turi būti automatizuota tiek, kiek įmanoma techniškai, siekiant sumažinti rankinio darbo poreikį ir riziką suklysti. Automatizavimo lygis derinamas Svetainės branduolio sukūrimo projekto metu.
3.7.4. Migracijos metu turi būti išsaugoti esminiai elementai:
· turinys (puslapiai, tekstai, atvaizdai, failai);
· kategorijos, struktūra, hierarchija;
· URL adresų logika;
· metaduomenys (SEO žymos, pan.);
· lankytojų, užpildžiusių esamoje ILTE svetainėje esančias formas, duomenys.
3.7.5.Tiekėjas turi atlikti bandomąją migraciją testinėje aplinkoje, pateikti PO migracijos rezultatų ataskaitą ir ištaisyti trūkumus, netikslumus arba duomenų neatitikimus.
3.7.6. Galutinė migracija į produkcinę aplinką atliekama tik po sėkmingos bandomosios migracijos ir PO patvirtinimo.
3.7.7. Migracija negali sutrikdyti veikiančios svetainės darbo. Turi būti užtikrintas sklandus perėjimas iš esamos į naująją, numatant reikiamus laikinius langus ir rizikos mažinimo veiksmus.
3.7.8. Tiekėjas prieš galutinę migraciją privalo pateikti:
· migracijos planą (laikai, trukmės, rizikos, atsakomybės);
· atsarginio kopijavimo planą;
· sistemos atstatymo planą, jei migracija nepavyktų.
3.7.9. Migracija negali būti atliekama penktadieniais, šventinių dienų išvakarėse ar kitais PO nurodytais aukštos rizikos laikais, išskyrus atvejus, kai tai suderinta su PO.
3.7.10. Po migracijos Tiekėjas privalo patvirtinti, kad visa perkelta informacija yra pilna, tiksli ir atitinka Svetainės branduolio struktūrą. Esant neatitikimų, Tiekėjas privalo juos ištaisyti savo resursais.
[bookmark: _Toc230973464]3.8. Reikalavimai diegimui ir perkėlimui į PO serverius
3.8.1. Svetainės branduolys turi būti tinkamai vizualiai atvaizduojamas įvairiuose įrenginiuose. Priklausomai nuo įrenginio ekrano dydžio ir tipo, turi pasikeisti navigacija ir elementų išdėstymas. Svetainės branduolio dizainas turi būti sukurtas taip, kad prisitaikytų prie naudojamo įrenginio ekrano (angl. responsive design) standartinei (angl. desktop), planšečių (angl. tablet) bei mobiliųjų įrenginių (angl. mobile) versijoms.
3.8.2. Svetainės branduolys turi atitikti šiuolaikinius HTML5 standartus ir W3C rekomendacijas, o sugeneruoti puslapiai neturi turėti esminių validacijos klaidų.
3.8.3.  Svetainės branduolys turi veikti be klaidų su pagrindinėmis šiuolaikinėmis naršyklėmis (Microsoft Edge, Google Chrome, Mozilla Firefox, Safari, Opera ar lygiavertės), palaikant bent dvi paskutines stabilias versijas.
3.8.4.  Svetainės branduolys turi būti naudojami šiuolaikiniai asinchroninio turinio užkrovimo metodai (pvz., AJAX, fetch API, dinaminis komponentų atnaujinimas), leidžiantys atnaujinti turinį be pilno puslapio perkrovimo.
3.8.5.  Turi būti sudiegti visi sisteminiai laiškai. Laiškai turi būti tinkamai atvaizduojami šiuolaikinėse pašto programose ir interneto pašto sistemose (pvz., Gmail, Outlook). Laiškų siuntimas turi užtikrinti SPF, DKIM ir DMARC suderinamumą, HTML ir atviro teksto (angl. plain-text) versijų generavimą, UTF-8 koduotę ir galimybę naudoti išorines siuntimo paslaugas (pvz., SMTP, API).
3.8.6. Tiekėjas turi įdiegti Svetainės branduolį į PO pateiktą testinę ir produkcinę aplinką, užtikrindamas pilną funkcionalumą, veikimą ir suderinamumą su PO infrastruktūra.
3.8.7. PO teikia Tiekėjui reikiamus prisijungimus prie testinės ir produkcinės aplinkos (serverių, duomenų bazių valdymo sistemų, failų saugyklų), taip pat informaciją apie saugumo ir prieigos politiką.
3.8.8. Tiekėjas ne vėliau kaip prieš 30 kalendorinių dienų iki diegimo į produkcinę aplinką turi pateikti PO techninius reikalavimus aplinkai.
3.8.9. PO paruošia serverius pagal Tiekėjo pateiktus reikalavimus, jei nesutarta kitaip.
3.8.10. Tiekėjas testinėje aplinkoje įdiegia Svetainės branduolį, atlieka pilną funkcinį ir techninį testavimą, ištaiso rastas klaidas ir pateikia PO testavimo scenarijus bei testavimo protokolą.
3.8.11. PO atlieka priėmimo testavimą pagal pateiktus scenarijus ir Techninę specifikaciją. Nustačius trūkumų ar neatitikčių, Tiekėjas privalo juos ištaisyti ir pakartotinai pateikti testavimo dokumentus.
3.8.12. Po sėkmingo testavimo Svetainės branduolys diegiamas į produkcinę aplinką. Visi diegimai pirmiausia atliekami testinėje aplinkoje; diegimas į produkcinę aplinką galimas tik po PO patvirtinimo.
3.8.13. Tiekėjas turi užtikrinti, kad esant poreikiui būtų galima atstatyti ankstesnę svetainės versiją. Tam Tiekėjas privalo prieš kiekvieną diegimą atlikti visų failų ir duomenų bazių atsargines kopijas.
3.8.14. Po galutinio diegimo Tiekėjas turi pateikti diegimo dokumentaciją:
· naudojamų komponentų sąrašą;
· serverių konfigūracijos aprašą;
· diegimo žingsnių aprašą;
· duomenų bazių struktūros aprašą;
· nurodymus, kaip atlikti būsimus atnaujinimus.
4. Vystymo paslaugos
4.1. Pagal faktinį PO poreikį turės būti suteiktos vystymo paslaugos (siekiant sukurti naujus funkcionalumus, įskaitant naujus modulius, taip pat modifikuoti esamus) pagal PO pateiktus atskirus užsakymus. PO, pateikdamas užsakymą, nurodo pageidaujamą įgyvendinimo terminą. 
4.2. Tiekėjas Sutartyje nurodytu terminu privalo pateikti ketinamų įsigyti vystymo paslaugų teikimo apimties įvertinimą, įskaitant vystymo paslaugų aprašymą, pateikia vystymo valandų poreikį, vystymo paslaugų įgyvendinimo terminus bei detalizuotas atskirų vystymo paslaugų dalių vystymo paslaugų valandų poreikį bei pateikia pagrindimą. Jei Tiekėjas negali suteikti vystymo paslaugų Pirkėjo nurodytu terminu, jis privalo pateikti motyvuotą paaiškinimą ir pasiūlyti alternatyvų vystymo paslaugų suteikimo terminą. Galutinis terminas laikomas suderintu tik abiem šalims jį patvirtinus raštu.
4.3. [bookmark: _Toc230973466]PO kilus abejonių dėl vystymo paslaugų įgyvendinimo valandų skaičiaus, ji turi teisę atlikti rinkos tyrimą siekiant tiksliau įsivertinti įgyvendinimo darbų apimtis. Nesuradus bendro sutarimo tarp PO ir Tiekėjo, PO turi teisę vystymo paslaugas įsigyti iš kito paslaugų tiekėjo.
4.4. [bookmark: _Toc230973467]Funkcionalumo ar modulio vystymo paslaugos pradedamos teikti su PO suderinta užsakymą patvirtinus raštu.
4.5. Sukurtas funkcionalumas, modulis turi būti pilnai integruotas į Svetainės branduolį ir atitikti 3.4 dalies reikalavimus tokia apimtimi, kad užtikrintų sklandų ir saugų Svetainės branduolio veikimą.
4.6. Sukurtas funkcionalumas, modulis turi būti tinkamai dokumentuotas.
5. Palaikymo paslaugos
5.1. Sukurtam ir perduotam PO naudojimui Svetainės branduoliui ir vėliau papildomai sukurtiems funkcionalumams bei moduliams Tiekėjas turi užtikrinti palaikymo paslaugas Sutarties galiojimo laikotarpiu, kurios apima:
5.1.1. sisteminių ir saugumo atnaujinimų diegimą;
5.1.2. naudojamų komponentų ir priklausomybių (angl. dependencies) atnaujinimą;
5.1.3. konsultacijas PO dėl sistemos veikimo ir naudojimo;
5.1.4. bazinę sistemos veikimo stebėseną (prieinamumo monitoringas ir kritinių klaidų pranešimai).
5.2. Visi atnaujinimai pirmiausia turi būti testuojami darbinėje (testinėje) aplinkoje ir tik po PO patvirtinimo diegiami produkcinėje aplinkoje. Tiekėjas privalo kas mėnesį Sutartyje nustatytu terminu  ir tvarka pateikti suteiktų palaikymo paslaugų ataskaitą. Ataskaitoje turi būti nurodyti atlikti atnaujinimai, pakeitimai ir konsultacijos.
5.3. Palaikymo paslaugos laikomos suteiktomis tik PO patvirtinus suteiktų palaikymo paslaugų ataskaitą. Tiekėjas turi užtikrinti, kad palaikymo metu atlikti pakeitimai būtų dokumentuojami ir įtraukiami į pakeitimų (versijų) žurnalą ir, esant poreikiui, pateikiami PO kartu su suteiktų palaikymo paslaugų ataskaita.
1. Garantinis aptarnavimas 
6.1. Tiekėjas turi užtikrinti  Svetainės, įskaitant Svetainės branduolio ir papildomai sukurtų funkcionalumų bei modulių garantinį aptarnavimą. Garantinio aptarnavimo metu Tiekėjas privalo neatlygintinai taisyti programinės įrangos klaidas.
6.2. Klaida laikoma bet koks Svetainės, įskaitant Svetainės branduolio ir papildomai sukurtų funkcionalumų, modulių neatitikimas Techninei specifikacijai ir Sutarties vykdymo metu tarp PO ir Tiekėjo suderintiems bei patvirtintiems vystymo paslaugų reikalavimams.
6.3. Garantinis aptarnavimas apima:
· klaidų registravimą;
· klaidų diagnostiką;
· klaidų taisymą;
· atliktų taisymų testavimą.
6.4. Tiekėjas privalo užtikrinti klaidų ir užklausų registravimo bei valdymo įrankį (pvz., Jira Service Management, Freshdesk, ServiceNow ar kitą lygiagretų sprendimą), kuris naudojamas tiek garantinio aptarnavimo, tiek palaikymo paslaugų teikimui. PO turi būti suteikta galimybė:
· registruoti klaidas ir užklausas;
· stebėti jų būseną ir prioritetą;
· matyti sprendimo eigą ir istoriją.
Prieiga PO turi būti suteikta visam garantinio aptarnavimo laikotarpiui. Įrankio naudojimo ir licencijų kaštai įtraukiami į bendrą pasiūlymo kainą.
6.5. Reakcijos (atsakymo) laikas nuo pranešimo apie gedimą gavimo telefonu, elektroniniu paštu arba gedimo registravimo tiekėjo klaidų registravimo sistemoje turi būti ne ilgesnis kaip 4 PO darbo valandos.
6.6. Klaidų pašalinimo terminas nustatomas atsižvelgiant į klaidos sudėtingumą: 
6.6.1. Kritinė klaida (įskaitant skubią pagalbą įsilaužimo atveju): ne ilgiau kaip 4 darbo valandos nuo pranešimo apie gedimą gavimo telefonu, elektroniniu paštu arba registracijos klaidų registravimo sistemoje. 
6.6.2 Nekritinė klaida: ne ilgiau kaip 1-2 darbo dienos nuo pranešimo apie gedimą gavimo telefonu, elektroniniu paštu arba registracijos klaidų registravimo sistemoje. Jei gedimo per nurodytą laiką pašalinti neįmanoma, Tiekėjas su PO suderina, iki kada gedimą pašalinti pavyks, nurodydamas argumentuotas priežastis, kodėl terminas ilgesnis nei 1-2 darbo dienos.

